Brnabić o imenovanju Stefana Krkobabića za direktora JP: Pitajte ljude koji su ga nominovali da li tu ima sukoba interesa (VIDEO) | Insajder\nBrnabić o imenovanju Stefana Krkobabića za direktora JP: Pitajte ljude koji su ga nominovali da li tu ima sukoba interesa (VIDEO)\nDa li je imenovanje Stefana Krkobabića za v.d. direktora JP Stara planina sukob interesa, s obzirom na to da je sin ministra nadležnog javna preduzeća Milana Krkobabića, proverite s ljudima koji su ga nominovali, rekla je premijerka Ana Brnabić odgovarajući na pitanje Insajdera. Ona je navela da kao predsednica Vlade ne može da vodi računa o svakom pojedinačnom kandidovanju, kao i da je ovaj predlog prošao niz odbora koji su “potvrdili da može da dođe na sednicu Vlade”.\nFoto: AP Photo/Darko Vojinovic / Ana Brnabić\nStefan Krkobabić je na sednici Vlade 30. maja postavljen za v.d. direktora Javnog preduzeća za razvoj planinskog turizma Stara planina. Šta ga je preporučilo za ovu poziciju i da li je reč ovde reč o sukobu interesa - pitanja su na koja Insajder do danas nije dobio odgovor od nadležnih.\nNa ta pitanja danas nije odgovorila ni premijerka Ana Brnabić.\n“To morate da proverite s ljudima koji su ga nominovali, sa ljudima koji su potvrdili. Kao predsednica Vlade ja svakako ne mogu da vodim računa o svakom pojedinačnom nominovanju”, navela je premijerka.\nNa podsećanje novinarke Insajdera da je Stefana Krkobabića na funkciju v.d. direktora JP Stara planina izabrala upravo Vlada, premijerka je odgovorila: “Vlada ga je izabrala, ali pre toga ide na čitav niz odbora koji potvrđuju da na sednicu Vlade to može da dođe”, navela je Brnabić.\nU biografiji Stefana Krkobabića koja je dostavljena Vladi Srbije, a u koju je Insajder imao uvid, navodi se da je prethodno radio u Privrednoj komori Beograda. Tu je zaposlen ubrzo nakon završenog Fakulteta za kulturu i medije na Univerzitetu Megatrend, gde je stekao zvanje diplomirani menadžer za odnose sa javnošću.\nU PKB bio je angažovan na četiri pozicije - kao rukovodilac sektora za ekonomsku politiku, bio je sekretar Centra za razvoj malih i srednjih preduzeća, zamenik potpredsednika PKB, kao i zamenik direktora.\nU biografiji Krkobabića piše i da je bio zastupnik Udruženja „Građanska prava i slobode“, koje je u međuvremenu ugašeno, a radio je i kao savetnik u firmi „Media research and development“, koja se bavi veb portalima, a koja je, kako piše na sajtu Agencije za privredne registre, u njegovom i vlasništvu njegovog brata Jovana.\nOsim kvalifikacija koje su određene zakonom, imenovanje Stefana Krkobabića za v.d. direktora JP Stara planina, koji ima tek 30 godina, dodatno je sporno jer je njegov otac Milan Krkobabić ministar bez portfelja koji je zadužen za rad javnih preduzeća, pa se postavlja pitanja da li je ovde reč o sukobu interesa.\nU Agenciji za borbu protiv korupcije Insajderu je rečeno da nisu obavešteni da je Stefan Krkobabić imenovan za v.d. direktora JP Stara planina u Knjaževcu. Kako su naveli, Agencija će izvršiti provere kako bi utvrdila da li u ovom slučaju postoji sukob interesa, s obzirom na to da je on sin ministra zaduženog za rad javnih preduzeća Milana Krkobabića, i u skladu sa tim odlučiti da li će preduzeti određene korake.\nInače, većina direktora javnih preduzeća u Srbiji godinama obavlja tu funkciju u v.d. statusu. Na taj način na direktorske pozicije dolaze kadrovi koji ne moraju da ispune ni osnovne uslove koji bi bili postavljeni na javnom konkursu.


SPREMAJU SE NOVE VARIJANTE: Biontek, Moderna i Džonson i Džonson rade na novoj vakcini za omikron! - Naša Borba\nKompanije Bajontek, Moderna i Džonson i Džonson rade na vakcinama koje su posebno usmerene na novi omikron soj korona virusa u slučaju da postojeće vakcine ne budu efikasne protiv nove varijante, navodi se u saopštenju ovih kompanija.\nPojava nove omikron varijante izazvala je globalne reakcije, jer su svi zabrinuti da bi novi soj mogao brzo da se širi čak i među vakcinisanima, prenosi Rojters.\nZbog toga su ponovo uvedena restrikcije na putovanja i druga epidemiološka ograničenja širom sveta, prenosi Tanjug.\nIz Bionteka je stigla potvrda da je ta kompanija, u saradnji sa partnerima iz Fajzera, započela rad na vakcini prilagođenoj varijanti omikron.\nU međuvremenu, izvršni direktor Moderne Stefan Bansel izjavio je da bi do isporuka nove vakcine moglo da prođe više meseci, najavljujući da bi za približno dve nedelje trebalo da bude poznato u kojoj meri su postojeće vakcine efikasne protiv omikron soja korona virusa.\nU kompaniji Džonson i Džonson takođe je u toku procena efikasnosti postojeće vakcine protiv kovida-19 u slučaju zaražavanja omikron sojem, a istovremeno se i traga za vakcinom specifičnom baš za tu varijantu.\n„Počeli smo da radimo na dizajniranju i razvoju nove vakcine protiv soja omikron i brzo ćemo je unaprediti i pokrenuti kliničke studije ako bude potrebno”, izjavio je Matai Mamen, prvi čovek departmana za globalna istraživanja kompanije Džonson i Džonson.\nJedan ekspert za zarazne bolesti iz Južne Afrike rekao je da se čini da je omikron varijanta korone prenosivija od prethodnih sojeva čak i na ljude sa imunitetom stečenim vakcinacijom ili nakon preležane infekcije.\nPrethodni tekstVULIN: Protesti nemaju veze sa čistim vazduhom već prljavim novcem!\nSledeći tekst(VIDEO) Veliki protest u Loznici – idemo do kraja! EKO-ČETNICI DOŠLI NA KONJIMA!


Štit protiv novih priznanja KiM - Dnevni list Danas\nPočetna » Politika » Štit protiv novih priznanja KiM\nSkupština Srbije, uz učešće predsednika, premijera i članova Vlade, usvojila Odluku o mišljenju MSP o Kosovu\nŠtit protiv novih priznanja KiM\n* TADIĆ: Ovo je najmirnija rasprava u parlamentu za 15 godina * NIKOLIĆ: Skupština ne treba da raspravlja o mišljenju MSP, već o tome šta je Vlada uradila da mišljenje ne bude takvo\nSkupština Srbije je noćas desetak minuta pre ponoći, posle gotovo dvanaestosatne rasprave, u kojoj su učestvovali predsednik Boris Tadić, premijer i članovi Vlade, usvojila dokument o mišljenju Međunarodnog suda pravde o legalnosti jednostrano proglašene nezavisnosti privremenih institucija Kosova i Metohije i nastavku aktivnosti Srbije u odbrani suvereniteta i teritorijalnog integriteta. Za predloženu Odluku Vlade, u koju su uključena i tri amandmana SNS glasalo je 192 poslanika, 26 bilo je protiv, a dvoje nije glasalo.\n0Piše: S. Č. - J. T. 27. jula 2010. 00.14\nBoris Tadić je u završnoj reči ocenio da je jučerašnja maratonska diskusija u srpkom parlamentu bila „najmirnija skupštinska rasprava o KiM u poslednjih 15 godina“ mada, kako je ocenio, „ni do danas nije pronađeno rešenje za kosovski problem“.\nOn je naglasio da je „važno postići najveći nivo dogovora oko KiM, kao najvažnije teme“. Međutim, ipak je izneo detalje ličnog spora s bivšim premijerom Srbije Vojislavom Koštunicom u vezi Mitinga za KiM 2008, u vreme čijeg održavanja je bio u višesatnoj poseti Rumuniji.\nPredsednik Srbije je objasnio da je posle jednostranog proglašenja kosovske nezavisnosti do razlaza u tada jedinstvenoj politici DSS i DS prema KiM došlo zato što su se njegovi tadašnji koalicioni partneri u vladi zalagali za radikalno pravno reagovanje i tužbe protiv država koje su priznale nezavisnost Kosova, dok su demokrate bile za obraćanje MSP.\n– Konfrontacija i konflikti Srbiju ne vode nigde. Ona i u borbi za svoj suverenitet i teritorijalni integritet mora da ima najbolje odnose sa velikim silama. Nije vreme za patriotizam, nego za dela. Srbija je spremna za nastavak pregovora o KiM i nalaženje kompromisnog rešenja, jer ne može jedna strana da bude pobednik, a druga gubitnik – rekao je Tadić.\nOn je naglasio da je mišljenje MSP „težak udarac za Srbiju“ , ali da je ono zaustavilo talas priznavanja Kosova. Predsednik Srbije je jasno poručio da evropska budućnost Srbije ne sme biti dovedena u pitanje, da „Srbija mora postati članica EU, jer nema bolje alternative“.\nVuk Jeremić, ministar spoljnih poslova: „Na korak“ od priznavanja Kosova je 55 država, ali da Vlada Srbije čini sve da to predupredi. Zadatak državnih organa će biti i da Srbija ostvari većinu u Generalnoj skupštini UN i omogući usvajanje rezolucije, posle koje će biti jasno da MSP Albancima nije dao pravo za otcepljenje od Srbije. Ovom rezolucijom Srbija želi da stvori „štit od novih priznanja“ i nju treba da podrži i SNS, čiji bi lider Tomislav Nikolić sa svojim skupštinskim kredibilitetom bio „izuzetan izaslanik“ koji bi drugim zemljama nosio zvaničnu poruku Srbije. Tu poruku mogu nositi i drugi iz opozicije, i LDP. Prihvatam odgovornost za vođenje politike i da bi, ljudski i politički, bilo nepošteno da se krijem iza bilo čijeg autoriteta, ličnog ili institucionalnog. Imam puno poverenje u demokratske institucije i ako one zaključe da je spoljna politika prema KiM ili drugim pitanjima bila pogrešna, spreman sam da podnesem sve lične konsekvence takvog zaključka.\nČedomir Jovanović, lider LDP: Nećemo podržati Vladin predlog deklaracije i tražimo novu politiku prema Kosovu. Niko nije tražio od Srbije da prizna nezavisnost Kosova, ali je način vođenja spoljne politike naneo štetu Srbiji pred MSP. Optuživali smo Vojislava Koštunicu za mnogo stvari, ali nikada niko nije rekao da je on odgovoran za Kosovo, kao što ne mislimo da su sada odgovorni ministar spoljnih poslova, Vlada ili predsednik. Prelažemo da što pre odete u Brisel i da sa EU dogovorite tekst rezolucije koju ćete podneti u UN, da u njoj odbranite pravo Srbije da ne menja svoj stav prema Kosovu, a da stvorite više perspektive za život Srba na Kosovu, koji su tragični taoci.\nTomislav Nikolić, lider SNS: Skupština Srbije ne treba da raspravlja o mišljenju MSP o Kosovu, već o tome šta je Vlada uradila da mišljenje ne bude takvo. Nijednom do sada nismo čuli koju je to zemlju Vlada ubedila ili odvratila od namere da prizna Kosovo. Vlast je ubeđivala građane do poslednjeg dana da je MSP „poslednja linija odbrane za Kosovo“ da bi posle svega ministar spoljnih poslova poručio javnosti da ona i nije mnogo bitna. Zbog čega predsednik Srbije piše pismo vladama 55 država kao da nema ambasadore u tim zemljama. Srpska diplomatija je ubijena i svedena na dva čoveka koji govore svima da je Srbija u pravu. Nije jasno kako Vlada zamišlja da brani Kosovo ako ulazi u svađe sa Nemačkom, Rusijom i drugim velikim zemljama.\nSlobodan Samardžić, DSS: Predlog Vlade da Srbija sa rezolucijom o Kosovu izađe pred Generalnu skupštinu UN jeste „samoubilačka akcija“ u koju izvršna vlast pokušava da uvuče parlament.\nDragan Marković Palma, JS: Ne želim da se vraćam unazad i da kritikujem ranije vlade, ali hoću da predsednik, premijer i ministri vode građane Srbije u Evropu, a ne u crkvu da se mole Bogu da poništi odluku o nezavisnosti Kosova.\nDragan Todorović, SRS: Vlada i predsednika politiku vode po nalozima „zapadnih sila“. Vlada je „sve karte bacila“ na odluku Generalne skupštine, koja se će se osloniti odluku MSP, što je rizičan potez koji ne može imati povoljnih ishoda. Očekujući nova priznanja, Srbija se u Generalnoj skupštini ne može nadati povoljnom rešenju.\nIvica Dačić, zamenik premijera i lider SPS: Predstojeći potezi Srbije kada je reč o Kosovu u budućnosti moraju biti dobro osmišljeni kako se ne bi dogodilo da pred Generalnom skupštinom UN Srbija sama stavi tačku na borbu za očuvanje svog teritorijalnog integriteta i suvereniteta.\nMiloš Aligrudić, DSS: Pozivajući se na izjavu šefa italijanske diplomatije Franka Fratinija postavio je pitanje kakav je to „pomirljiv stav Beograda“ specijalni predstavnik predsednika Srbije juče izneo pred ministre spoljnih poslova država članica EU“. Optužio je Tadića da je direktno odgovoran za neuspeh državne politike i debakl u MSP. „Kad se postavi bezvezno pitanje dobije se bezvezan odgovor“, prokomentarisao je Aligrudić nastup Srbije pred MSP.\nŠta je usvojeno\n„Skupština Srbije ocenjuje da Međunarodni sud pravde, prilikom izricanja savetodavnog mišljenja o proglašenju nezavisnosti Kosova, nije legalizovao etnički motivisan pokušaj otcepljenja Kosova. MSP nije odgovorio na suštinsko pitanje legalnosti prava na secesiju kosovskih Albanaca“, navodi se u Odluci. Skupštinska odluka definiše i naredni korak srpske spoljne politike. „Narodna skupština izražava podršku vladi u procesu podnošenja rezolucije u Generalnoj skupštini UN, čije bi usvajanje otvorilo put da se kroz pregovore dođe do kompromisnog rešenja za KiM. U usvojenim amandmanima naprednjaci traže da se istakne da se dokument donosi imajući u vidu sadržaj mišljenje MSP, a da naslov glasi „Odluka o nastavku aktivnosti Republike Srbije u odbrani suvereniteta i teritorijalnog integriteta zemlje“.\nSastanak u RS\nPremijer RS Milorad Dodik, zakazao je za danas konsultativni sastanak s predsednicima političkih stranaka u RS, povodom mišljenja MSP o nezavisnosti Kosova, potvrđeno je iz njegovog kabineta.


Moore pohvalio Službu za odnose sa strancima - Klix.ba\nPrvi zamjenik visokog predstavnika Roderick W. Moore danas je u Sarajevu u razgovoru sa direktorom Službe za odnose sa strancima BiH Draganom Mektićem istakao da građani žele da vide pojačane napore u borbi protiv kriminala te da EU gleda na BiH kao na partnera spremnog da se suprotstavi kriminalu.\nMoore je ocijenio da Služba za poslove sa strancima postupa u skladu sa najvišim profesionalnim i međunarodnim standardima i pokazuje kako mogu biti efikasne domaće institucije za provođenje zakona.\nPrema njegovim riječima, BiH ima instrumente koji su joj potrebni da rješava djela ozbiljnog kriminala, kao što su ilegalna imigracija, terorizam i korupcija.\nMoore je dodao da političari ovim institucijama moraju dati finansijsku i političku podršku kako bi na efikasan način obavljale svoj posao, saopšteno je iz Službe za odnose sa strancima.\nMektić je prvog zamjenika visokog predstavnika upoznao sa rezultatima dosadašnjeg rada i ciljevima u narednom periodu, naglašavajući da Služba za odnose sa strancima posjeduje kapacitete i instrumente da efikasno radi na suzbijanju ilegalnih imigracija.\nMoore je pohvalio dosadašnji rad Službe, naglasivši njenu ključnu ulogu u realizaciji uslova iz Mape puta za liberalizaciju viznog režima.


Dan otvorenih vrata u NBS-u 1. aprila | Kamatica\nPočetna > vest > Dan otvorenih vrata u NBS-u 1. aprila\nDan otvorenih vrata u NBS-u 1. aprila\nTekst objavljen: 01.04.2017 14:31\nNarodna banka Srbije (NBS) saopštila je da će u subotu, 1. aprila, od 10 do 16 časova, šestu godinu zaredom, obeležiti Dan otvorenih vrata.\nTog dana građani će moći da posete zgradu NBS-a u Ulici kralja Petra 12 i u izložbeno-edukativnom prostoru pogledaju osnovnu izložbenu postavku "Novac na tlu Srbije", tematske izložbe, video-materijal, interaktivne sadržaje, kao i da dobiju imitaciju novčanice sa sopstvenim likom.\nPored toga, posetioci će imati priliku da saznaju o radu Centra za zaštitu i edukaciju korisnika finansijskih usluga, dobiju usmene savete i edukativne brošure, kao i da provere autentičnost dinarskih opticajnih novčanica i upoznaju se s njihovim zaštitnim karakteristikama.\nKako se ističe u saopštenju, u arhivskoj čitaonici "Marko Stojanović", uz video-prezentaciju, biće predstavljen istorijat NBS-a od osnivanja Privilegovane narodne banke Kraljevine Srbije i donošenja Zakona 1883. godine.\ndan otvorenih vrata Narodna banka Srbije građani Srbije edukacija građana


PREMINUO GLUMAC MARKO ŽIVIĆ: Glumac izgubio borbu sa koronom, umro u 49. godini | Happy BSC portal\nGlumac se borio za život na respiratoru u kovid bolnici KBC „Dr Dragiša Mišović“, a stanje mu je bilo nepromenjeno otkako je pre tri dana stavljen na mašinu koja mu pomaže da diše.\nŽivić je već tri nedelje bio na bolničkom lečenju, pre nedelju dana je kiseonik primao preko maske, međutim, doktori su ipak sada morali da ga intubiraju:\nMarku je saturacija počela da pada i svi parametri su mu bili veoma loši, posebno krvna slika, pa su lekari morali da ga priključe na respirator.\n- Marku je saturacija počela da pada i svi parametri su mu bili veoma loši, posebno krvna slika. Ima obostranu upalu pluća, a dodatnu komplikaciju mu je napravila bakterija digestivnog trakta. S obzirom na to da je on pre nekoliko godina operisao rak jednjaka i želuca, bakterija je pogoršala njegovo kompletno zdravstveno stanje. Nadamo se da će uspeti da pobedi koronu, ali doktori su nam otvoreno rekli da je u veoma lošem stanju. Mi se svi uzdamo u to da je Marko veliki borac i da mnogo voli život - rekao je pre izvesnog vremena jedan od Markovih prijatelja.


Uspeh borske učenice violine na republičkom takmičenju – RADIO TELEVIZIJA BOR\nUspeh borske učenice violine na republičkom takmičenju\nBOR – Krajem marta u Beogradu je održano republičko takmičenje gudača koje okuplja najbolje učenike Osnovnih muzičkih škola , pa je samim tim veoma zahtevno, a nastup takmičara podrazumeva izvođenje četiri zadate numere, za šta je neophodan naporan rad učenika i njhovih mentora. Muzička škola „Miodrag Vasiljević“ u Boru imala je svog predstvanika, Anju Janeš, učenicu šestog razreda, koja je osvojila 2. mesto.\n„Republičko takmičenje u Beogradu, ove godine je bilo od 19. do 31. marta, za gudače, za violinu, violončelo i kontrabas. Mi smo nastupali 20. marta, Anja je nastupala u 3A kategoriji i dobila je drugu nagradu. Konkurencija je bila veoma jaka, pa je druga nagrada izuzetan uspeh. Mi smo taj program od četiri kompozicije spremali negde oko pola godine, Anja se dobro potrudila, lepo se predstavila i shodno tome postigla ovakav rezultat„, kaže Mile Mladenov profesor violine.\nPripreme za takmičenje trajale su dugo, bilo je naporno spremiti četiri numere za nastup, ali se trud isplatio, kaže Anja Janeš koja se i ranije uspešno takmičila i nastupala na koncertima gudača.\n„Moglo je da bude i bolje, trebala sam malo više da vežbam na početku, jer je konkurencija bila teža nego prošle godine, ali zadovoljna sam i ovim plasmanom. Planiram da nakon osnovne muzičke škole nastavim muzičko obrazovanje u školi za talente u Ćupriji„, kaže Anja Janeš učenica šestog razreda odseka violina.\nDeca koja se plasiraju na takmičenje republičkog nivoa su već „mali profesionalci“, dodaje profesor Mladenov, zbog čega je kao mentor veoma ponosan na Anju.\nTags: anja janes, Beograd, gudaci, Muzička škola, republicko takmicenje, violina\nPrevious Rekviziti za osnovce u OŠ“3.oktobar“\nNext Treća „Frankofonija“ u Majdanpeku


Da li će se u Nemačkoj desiti ekološka revolucija? - Ekologika\nFoto: Tobias Koch, Bundestag\nOvogodišnji program nemačke vlade ne znači samo diskontinuitet u odnosu na 16 godina vlasti Angele Merkel, već predstavlja novu fazu u ekološkoj tranziciji ove države.\nKao što je u već nekoliko prethodnih tekstova analizirano (ovom i ovom), ovaj sled događanja ne bi trebalo bilo koga da iznenadi. Ekološke teme su dobile primat u Nemačkoj, te gotovo sve mejnstrim partije imaju manje ili više ambiciozan program zelene tranzicije. Naravno u promociji ove teme i željama, prednjače Zeleni/Savez 90 kao partija nastala zbog ovog pitanja. U kombinaciji sa socijaldemokratama (SPD) koji takođe već dugo imaju senzibilitet za ove teme, ali i liberalima (FDP) koji su ublažili svoj ekološki skepticizam, ne čudi nivo fokusa na ovu temu u finalnom dokumentu.\nOvogodišnji program nemačke vlade ne znači samo diskontinuitet u odnosu na 16 godina vlasti Angele Merkel, već predstavlja novu fazu u ekološkoj tranziciji ove države. Ciljevi su postavljeni visoko i ukoliko budu ispunjeni u praksi, Nemačka će doživeti ekološku revoluciju brzinom kakva nije viđena u bilo kojoj visokorazvijenoj ekonomiji (naročito te veličine). Glavno pitanje ostaje da li su ti ciljevi realistični i koji delovi klimatske politike mogu biti teži za praktično sprovođenje.\nEkološki program nove vlade\nUkoliko bi se program nove nemačke vlade analizirao samo kvantitativno, od 177 strana klimatska pitanja zauzimaju oko četvrtine ovog koalicionog sporazuma. Samim tim, tema je drastično više zastupljena od svih ostalih. Takođe, ukoliko gledamo dokument kvalitativno, klimatski deo je jedan od onih koji sadrži i najmanje fraza i floskula. Obećanja su radikalnija, kvantitativno merljiva i jasno usmerena.\nČak i iz ugla simoblike, vicekancelarsko mesto, koje u novoj vladi zauzima jedan od lidera zelenih, Robert Habek, obuhvata spojene resore ekonomije i klimatskog delovanja. Takva kompozicija kabineta, u kom su ekonomija i klima spojeni, takođe ne bi trebalo da čudi, jer je dosta predloženih klimatskih regulacija u uskoj povezanosti sa privredom.\nŠto se samog sadržaja ovih obećanja tiče, za početak vlada planira da Nemačka redukuje svoje štetne emisije do 2050. na one iz 1990. To obećanje i jeste cilj Pariskog klimatskog sporazuma i dobrim delom je i vezano i za obećanja prethodne vlade. Razlika je što zbog direktnog učešća zelenih u vlasti, cilj ima veće šanse da bude i sproveden u delo. Nova vlada takođe obećava da će ugalj “najidealnije” izbaciti iz upotrebe do 2030. To je bilo jedno od predizbornih obećanja zelenih, koje je kroz pregovore tri partije završilo i u zajedničkom koalicionom sporazumu.\nSemafor koalicija se obavezala da će pojednostaviti regulacije oko zamena istrošenih vetrogeneratora, kao i regulacije oko odobravanja i procedure oko novih energetskih projekata. Takođe, vlada obećava i da će postati svetski lider u energiji iz “zelenog vodonika”, ali i uvodi obavaze za nove objekte i upotrebu solarnih panela na njima.\nJedno od najudarnijih obećanja, koje je lako pamtljivo i dosta revolucionarno, je da će Nemačka do 2030. proizvoditi 80% svoje električne energije iz obnovljivih izvora energije. Uz tu meru, u delu programa o transportu, vlada obećava čak 15 miliona električnih automobila na ulicama Nemačke, takođe do 2030, ali i da će do istog roka 75% vozova biti na električnu energiju. Planira se i da se broj železničkih putnika duplira do kraja dekade, da se investira u istraživanja takozvanih “sintetičkih goriva”, da se podigne porez na vozila koja zagađuju, ali i da se postane evropski centar za proizvodnju i reciklažu baterija.\nKroz sprovođenje ovakvog programa, Nemačka bi do kraja dekade izgledala potpuno drugačije, naročito ako se govori o energetici. Međutim, efekti ovakvog delovanja federalne ekološke politike imali bi uticaja praktično na sve delove društva, od vrste zgrada u kojima ljudi žive, vozila u kojima idu na posao, poreza koje plaćaju, izvora energije iz kog u svom stanu dobijaju struju, pa do tipova radnih mesta koja će biti dostupna u takvoj novoj ekonomiji.\nMože se slobodno i bez preterivanja reći, da bi sprovođenje ovih klimatskih ciljeva bila “ekološka revolucija”. Gledano iz ugla idealnog sprovođenja svih programskih crta, svakako. Međutim, da bi se dobila potpuna slika, važno je dodati na sve to i realnu osu i analizirati da li su ovi programski ciljevi realistični.\nDa li je ova ekološka revolucija izvodljiva?\nNemačka već decenijama po pitanju klimatske politike planove sprovodi ispod svojih postavljenih ciljeva. Godinama su postojala upozorenja da će ova država verovatno ostati ispod svog cilja za 2020. da smanji emisije za 40% u odnosu na nivo iz 1990. godine.\nIzveštaji vlade Angele Merkel iz 2018. govorili su da će navedana smanjenja biti bliže 32%. Vladin izveštaj okrivljuje neočekivano visok ekonomski rast i ekspanziju broja stanovnika u navedenom periodu, iako deo stučnjaka tvrdi da najveća pretnja zacrtanim ciljevima već dugo ostaje visoka zavisnost ove države od upotrebe uglja. Ove prethodne pravilnosti delovanja ispod sopstvenih postavljenih ciljeva predstavljaju prvi razlog za sumnju i veći pritisak od strane klimatskih aktivista.\nDrugi razlog za sumnju su sami ambiciozni ciljevi i realne mogućnosti delovanja. Iako je došlo do napretka u smanjenju štetnih emisija iz energetskih industrija, uključujući energetski sektor ili naftne rafinerije, ključni sektori, kao što je recimo transport, su zabeležili su minimalne (samim tim nedovoljne) promene. Najava izbacivanja uglja iz upotrebe, insisitranje na električnim automobilima i železnici, kao i upotrebi obnovljivih izvora energije ima osnova, ali postoji jedna očigledna prepreka.\nSa jedne strane, izbacivanje uglja iz upotrebe i zatvaranje poslednjih nuklearnih elektrana, stvara veliku prazninu u proizvodnji električne energije. Nemačka iz ova dva izvora dobija čak trećinu svoje električne energije danas (34%), što svakako predstavlja pad od 2000. kada su ova dva izvora u zbiru činila oko 70%. Međutim, plan ove države da zatvori i poslednje nuklearne elektrane i izbaci ugalj iz upotrebe do kraja decenije, znači za početak da će trećinu svojih potreba za električnom energijom morati da nađe iz novih izvora.\nNa drugoj strani, ovaj deficit u proizvodnji koji će morati da bude nadoknađen kroz druge izvore, kroz koalicioni dogovor evidentno preko ekspanzije obnovljviih izvora energije, nije jedini. Obećanje da će se 15 miliona električnih automobila naći na nemačkim ulicima za isti period, kao i da će se ¾ vozova kretati na električnu energiju, zapravo će stvoriti dodatnu ukupnu potrebu za električnom energijom. Iz tog razloga, deficiti koji bi trebalo da budu nadoknađeni biće nešto viši nego kada bi se posmatrali samo minusi u zatvaranju nuklearnih elektrana i termoelektrana na ugalj.\nObnovljivi izvori energije kao realističan izlaz?\nDa bi se navedeni cilj postigao i Nemačka do 2030. imala čak 80% svoje električne energije proizvedene iz obnovljivih izvora, upotreba energije vetra i sunca mora da se višestruko poveća. Po različitim procenama, zbog svoje ekonomske ekspanzije, do navedenog perioda će potreba za strujom skočiti za 25% u odnosu na sadašnji nivo, bez navedenih vladinih promena. Ta procena postizanje navedenih ciljeva dodatno otežava.\nUkoliko se analizira plan vlade za solarnu energiju, on bi podrazumevao povećanje proizvođačkih kapaciteta tri puta većih od dosadašnje godišnje norme povećavanja. Iako su globalni lanci snabdevanja trenutno pod različitim udarima, po pitanju potreba za solarne panele, moguće je ispratiti ovu predviđenu povećanu potražnju od strane Nemačke. U sferi energije sunca, ciljevi se mogu opisati kao dobrim delom realistični.\nMeđutim, solarna energija predstavlja tek jednu desetinu udela u sadašnjoj proizovodnji električne energije. Ona je važan deo ekološke transformacije, ali ne ključan. Kada se fokus stavi na analizu energije vetra i planova nove vlasti, a vlada jeste stavila akcenat na ovu pitanje, postoji više prepreka. Trenutni kapaciteti energije vetra čine između ¼ i 1/3 ukupne proizvedene električne energije u Nemačkoj, te je i očigledan fokus nove vlade na dodatnom povećanju tog udela. Najveći deo prepreka do tog cilja spada u komplikovane regulacije, bilo nacionalne bilo međunarodne, koje je potrebno ispuniti za željeni nivo ekspanzije upotrebe vetrogeneratora u datom (kratkom) vremenskom roku.\nI kada se radi o zemljanim i o onim na morskoj površini (recimo u Severnom moru), potrebno je uložiti u infrastrukturu, ali i u onim prekograničnim postrojenjima dogovoriti se oko podele troškova sa drugim državama. Kada se govori o južnim nemačkim regionima, savezna vlada će imati težak zadatak da vlade južnih lendera ubedi da u potpunosti prate politiku oko vetrogeneratora. Svaki novi akter (bilo domaći, bilo inostrani) koji ima uticaj na proces sprovođenja ove ideje, dodaje novu varijablu rizika i izvesno dodatni utrošak vremena.\nTo je i očekivano, jer izgradnja vetroparkova podrazumeva ogroman prostor teitorijalno gledano, te je dodatne aktere od uticaja teško izbeći prilikom realizacije tako ambicioznog plana. Potrebno je ubediti 16 regionalnih vlada da daju 2% svoje zemlje za realizaciju ovog plana, što je naravno težak zadatak. Regionu su heterogeni po teritoriji, nivou ekonomskog razvoja, stepenu urbanizacije, kao i vladajućim partijama i koalicijama u svakom od njih. Zbog toga je cilj vlade oko upotrebe vetrogeneratora suvše ambiciozan za navedeni rok i gotovo izvesno će biti probijen. Najavljeno olakšavanje procedura u ovom sektoru može biti od pomoći, ali je to samo deo šire komplikovane slike.\nEkološka revolucija (iako ne toliko brza)\nKada se ukrste mišljenja različitih eksperata i organizacija oko procena ekoloških ciljeva nove nemačke vlade, može se izvući nekoliko zaključaka. Neki od njih ulivaju nadu da će do zelene transformacije doći, dok drugi na veliku žalost ekoloških aktivista rok te transformacije ipak produžavaju dalje u budućnost.\nPozitivna stvar je svakako u potpunosti nova poruka vladinih planova i političke retorike, koja na tržište šalje nove singale. Ti signali privatnom sektoru u Nemačkoj govore da se što pre preorijentiše na pristup koji će biti više ekološki, jer je budućnost naslikana kao uskoro vrlo zelena. Biznisi koji se ne budu uklapali u takvu budućnost, regulacijama i poreskom politikom će postati nekonkurentni u bliskoj budućnosti. Čak i da rok za planirane ciljeve bude probijen, zagađivači bi svoje srednjeročne planove trebalo da usmere ka drugim državama.\nTakođe, semafor koalicija je dobro izabrala ciljeve svoje borbe i evidentirala najveće nedostatke u radu prethodnih vlada po ovom pitanju. Izrazito negativni efekti upotrebe uglja i gigantsko zagađenje iz saobraćaja adekvatno je adresirano kroz plan promene načina transporta i tipa vozila koja će se obraćati nemačkim putevima i naravno kroz potpuno izbacivanje uglja iz upotrebe. Koalicioni dogovor je u ovoj sferi jasan, te proizvođači uglja imaju jasnu poruku oko svoje perspektive, kao i autoindustrija oko tipa vozila koja neće biti predmet vladinih poreza i ograničenja.\nNa drugoj strani, postoje objektivni nedostaci u realizaciji koji će verovatno te ciljeve pomeriti dalje u budućnost od 2030. Projektovana veća potreba za električnom energijom, uz dodato podsticanje uvođenja električnih automobila na ulicima, stvara veliko opterećenje za ove ciljeve. Oslobađanje od foslinih goriva u datom roku, kroz veću upotrebu obnovljivih izvora energije (80%), nije realistično. Rast upotrebe solarne energije biće rapidan, ali energija vetra će teško moći da isprati date ciljeve u navednom roku.\nPrilično realan scenario je da 2030. upotreba fosilnih goriva bude značajno redukovana, a upotreba obnovljivih izvora energija biti značajno uvećana. Međutim, upotreba prirodnog gasa biće nužna i iznad sadašnjeg nivoa, a verovatno i uglja na nekom nivou (istina mnogostruko manjem). Ispunjavanja svih ciljeva sadašnje vlade podrazumeva idealtipske okolnosti, konsenzus svih aktera koje se pitanje tiče, manjak tržišnih šokova i da bar socijaldemokrate i zeleni čine i sledeću vladu. To deluje kao manje realističan scenario.\nSvakako, predloženi smer delovanja se neće lako promeniti, čak i ako dođe do promene vlasti na sledećim izborima. Ekološka revolucija u Nemačkoj je počela i aktuelna vlada joj je dala dodatno ubrzanje. Semafor koalicija je dobro osetila aktuelni trend u društvu i međunarodnoj ekspertskoj zajednici. Ipak, izvesno će ostati ironija i da će najekološkija vlada koju je Nemačka ikada imala, verovatno biti ispod ciljeva koje je sebi sama zacrtala.\nIstorijska presuda francuskog suda: Država mora da ispuni obećane ciljeve Poplave u Nemačkoj: Svedočićemo još ekstremnijim promenama klime Ima li nuklearna energija perspektivu Izračunajte: Koliko je vaš grad topliji danas nego kada ste rođeni


Novi Put » Novi program obuke Filijale NSZ u Jagodini\nNaslovna // Ekonomija // Novi program obuke Filijale NSZ u Jagodini\nNovi program obuke Filijale NSZ u Jagodini\ndatum unosa Aug 02, 2019\nJavni poziv za privatne poslodavce počeo je 17. jula i traje do 29. novembra. Filijala pokriva deo troškova obuke, a cilj je unapređivanje kompetencija i nedostajućih znanja kod zaposlenih lica\nnačelnik Odeljenja za programe zapošljavanja, preduzetništvo, obrazovanje i obuke\nNacionalna služba za zapošljavanje u Jagodini raspisala je 17. jula javni poziv za učešće u finansiranju programa koji se odnosi na realizaciju obuke već zaposlenih lica u 2019. godini kod privatnih poslodavaca. Program se realizuje kako bi zaposleno lice steklo dodatna znanja i veštine na mestu gde već radi, sa ciljem unapređivanja sopstvenih kompetencija i nedostajućih znanja.\nProgram je namenjen privatnim poslodavcima koji u poslednje dve godine redovno isplaćuju poreze i doprinose i koji imaju lica koja su zaposlena kod njih na neodređeno vreme duže od šest meseci:\n-Vrste obuka koje mogu da se sprovode su obuke sa posebnim ili opštim usavršavanjem. Posebno usavršavanje bi značilo da zaposleni kod poslodavca steknu dodatne veštine i znanja koja su delimično prenosiva na druge privredne subjekte i druge delatnosti. Pod opštim usavršavanjem bi se smatralo sticanje dodatnih znanja i veština koje bi bile primenljive i za druge privredne subjekte, kao i za druge delatnosti –rekao je Dušan Živanović, načelnik Odeljenja za programe zapošljavanja, preduzetništvo, obrazovanje i obuke.\nPoslodavac bi trebalo da plati licenciranom izvođaču obuke, a Nacionalna služba za zapošljavanje bi pokrila jedan deo troškova:\n-Taj deo troškova koji mi pokrivamo može biti za ovo posebno usavršavanje, do 25 posto ukupnih opravdanih troškova obuke ili najviše do 100.000 dinara. Za opšte usavršavanje je do 60 posto ukupnih troškova obuke ili najviše do 100.000 dinara. Što se broja zaposlenih tiče, čiju obuku možemo da finansiramo, situacija je sledeća: ako poslodavac ima do petoro zaposlenih, možemo učestvovati u finansiranju jednog zaposlenog. Ako ima od 6 do 14 zaposlenih, možemo dvoje njih, a ako ima preko 15 njih, onda je to 20 posto od ukupnog broja zaposlenih –rekao je Živanović.\nIz filijale u Jagodini napominju da se radi o interesantnom programu jer su privatni poslodavci već bili zainteresovani za ovakve vrste subvencija. Ugovorna obaveza prema Nacionalnoj službi za zapošljavanje bila bi da lice koje je obučavano bude zadržano na istom radnom mestu dve godine posle završetka obuke. Javni poziv traje do 29. novembra.\ntagovi: biro, nacionalna sluzba za zaposljavanje


Očajni i uplašeni politički gubitnik Milo Đukanović ponovo je lažno optužio predsednika Srbije Aleksandra Vučića da vodi velikosrpsku politiku.\nĐukanović vređa srpskog predsednika misleći da će se tako dodvoriti zemljama koje su godinama tolerisale njegovu tiraniju jer je činio sve da Crnu Goru odvoji od Srbije.\nTo je čovek koji je zabio nož u leđa Srbiji priznanjem Kosova, čovek koji je napadao Srpsku pravoslavnu crkvu, proterivao iz udžbenika ćirilicu i srpske pisce, hapsio sveštenike, sprečavao zapošljavanje Srba u javnim institucijama.\nĐukanović ne može da podnese da je Srbija sada lider regiona u borbi protiv pandemije, u vakcinaciji, obnovi zdravstva, ekonomskom rastu, novim investicijama i podršci privredi i građanima.\nU svojoj panici Đukanović očito ne vidi da je prošao rok trajanja njegove vladavine. Više nikoga u međunarodnoj zajednici ne interesuju njegove poruke. Ono zbog čega su ga držali na vlasti i slobodi, on im je obavio. Jedino za šta će im sada biti potreban jeste da se na njegovom primeru dokaže funkcionisanje pravne države i da niko nije iznad zakona.\nNiko više u Crnoj Gori ne želi njegovu politku podela, mržnje, ekonomskog urušavanja i sveopšte korupcije i kriminala.\nSrbija i njen predsednik Aleksandar Vučić vode mudru i opreznu, ali doslednu i nepokolebljivu politiku zaštite interesa Srbije i srpskog naroda u regionu.\nSnažno podržavamo našu braću u Crnoj Gori i čvrsto branimo Republiku Srpsku, pomažući joj više nego ikada.\nNiko, a ponajmanje politički gubitnik Milo Đukanović ne može da srpskom državnom rukovodstvu oduzme legitimno pravo da jača Srbiju i štiti Srbe ma gde oni živeli.


Radio Nešvil – Bogatić » Tajfun Haijan stigao u Vijetnam Tajfun Haijan stigao u Vijetnam – Radio Nešvil – Bogatić\nTajfun Haijan stigao u Vijetnam\nTajfun Haijan, koji je odneo na hiljade ljudskih života na Filipinima, stigao je u Vijetnam, gde je najmanje 11 ljudi poginulo.Vijetnamski državni mediji naveli su da su, izgleda, ljudi poginuli tokom priprema za dolazak tajfuna, pre nego što se počele padavine.\nMeđu žrtvama je jedna novinarka koji je poginula u (saobraćajnoj) nesreći na putu ka mestu događaja, gde se očekivao najjači nalet nevremena koje sa premeštalo sa Filipina na kojima je izazvalo razaranja i masovne žrtve.\nBBC navodi da je Haijan značajno oslabio i prešao u oluju pete kategorije i klasifikovan je kao jaka tropska oluja (uragan) pošto je stigao do Vijetnama. Međutim i dalje je Haijan imao udare i do 157 kilometara na čas i stigao nadomak vijetnamskog letovališta Ha Long Baj.\nMeteorolozi najavljuju velike padavine i tokom narednih 48 časova i očekuje se od 100 do 200 milimetara kiše do čak 400 milimetara u nekim delovima Vijetnama po metru kvadratnom, gde su moguće poplave uključujući prestonicu Hanoj.\nOko 600.000 ljudi juče je evakuisano iz rizičnih regiona u Vijetnamu, a u Kini je izdato upozorenje na opasnost od tajfuna na južnom ostrvu Hajnan i provincijama Guandong i Guangksi, pošto je Haijan promenio pravac i kada večeras bude stigao do kineske obale imaće jačinu (samo) tropske depresije.


15. 11. 2021 16:53\nVAŠINGTON - Stiv Benon, nekadašnji savjetnik bivšeg predsjednika SAD Donalda Trampa, stigao je danas u prostorije Federalnog istražnog biroa (FBI) u Vašingtonu da bi se predao povodom optužbe za nepoštovanje Kongresa.\nHakeri upali u elektronsku poštu FBI\n14. 11. 2021 08:42\nHakeri su kompromitovali sistem elektronske pošte američkog Federalnog istražnog biroa (FBI) i poslali desetine hiljada poruka sa upozorenjem na mogući sajber napad, objavili su ova agencija i bezbjednosni stručnjaci.\n19. 10. 2021 19:22\nAgenti Federalnog istražnog biroa okružili su kuću ruskog oligarha Olega Deripaske.\nVelika operacija u Australiji, uhapšeno 200 kriminalaca iz 18 država\n08. 06. 2021 09:30\nKANBERA - U združenoj operaciji australijske policije, američkog FBI-ja i nacionalnih policija država Azije, Južne Amerike i sa Bliskog istoka, uhapšeno je nekoliko stotina osumnjičenih kriminalaca iz 18 zemalja angažovanih u organizovanoj kriminalnoj grupi, saopštili su danas australijski zvaničnici.\n17. 05. 2021 20:16\nProšlog mjeseca je bila 27. godišnjica smrti muzičara Kurta Kobejna, a FBI je baš tada odlučio da objavi dosije o istrazi njegovog slučaja.\n12. 01. 2021 22:23\nKancelarija FBI-a u saveznoj državi Virdžinija izdala je interno upozorenje dan prije nego što su demonstranti koji podržavaju predsjednika Trampa upali u Kongres.\nFBI upozorava na oružane proteste pred Bajdenovu inauguraciju\n11. 01. 2021 19:40\nVAŠINGTON - Američki Federalni istražni biro (FBI) upozorio je da su u Vašingtonu i glavnim gradovima još 50 saveznih država SAD planirani oružani protesti pred inauguraciju izabranog američkog predsjednika Džozefa Bajdena, koja je planirana za 20. januar, javila je agenicija Ej-Bi-Si njuz.\nFBI istražuje napad Trampovih pristalica na Bajdenov autobus\n02. 11. 2020 08:23\nNJUJORK - Federalni istražni biro (FBI) pokrenuo je istragu povodom napada pristalica Donalda Trampa na autobus kojim je putovao dio izbornog štaba demokratskog predsjedničkog kandidata Džo Bajdena.\nVAŠINGTON - Iran i Rusija prikupili su podatke američkih glasača kako bi uticali na predstojeće predsjedničke izbore u Sjedinjenim Američkim Drzavama, saopštio je danas FBI, dodajući da je Teheran odgovoran za slanje pretećih i-mejlova demokratskim biračima.


Vlada Zeničko – dobojskog kantona danas je na svojoj 165. sjednici usvojila Zaključak o usvajanju Informacije o poplavama na području ZDK-a u periodu od 07. do 11. januara 2010. godine. Materijalne štete su evidentirane u najugroženijim općinama Kakanj, Visoko, Zenica i Maglaj, gdje su poplavljeni sambeni objekti, aktivirana klizišta i odroni.\n„Dodjeljuje se jednokratna pomoć u visini od 1.000 KM za ukupno 31 ugroženo domaćinstvo koja su evakuirana iz svojih domova. Sedam je domaćinstava iz Kaknja, 16 iz Zenice, sedam iz Visokog i jedno iz Maglaja. Vlada je donijela zaključak kojim se zadužuju svi kantonalni organi da u saradnji s Kantonlanom upravom civilne zaštite analiziraju posljedice djelovanja poplava i da svojim programima rada u 2010. godini predvide realizaciju mjera koje mogu da ublaže ili eliminiraju štete“, navodi se u odluci Vlade ZDK-a.\nKantonalna uprava civilne zaštite u narednom periodu treba ostvariti saradnju s organizacijama Crveni križ i Crveni polumjesec s ciljem osiguranja pomoći ugroženom stanovništvu u namirnicama i odjeći.


David Guetta na Sea Dance donosi do sada neviđen spektakl sa 11 šlepera opreme! | Adria Daily\nOvogodišnji Sea Dance prikazaće najmoćniju festivalsku produkciju ikad viđenu u Crnoj Gori! Tokom sva tri dana festivala biće postavljena kompletna produkcija Exita skrojena po željama jednog od najzahtjevnijih izvođača na svijetu, Davida Guette, uz opremu koja staje u čak 11 šlepera! U postavci bina na festivalskom prostoru učestvuje oko 120 ljudi, dok će tokom festivala, od petka 30. avgusta do 1. septembra, broj angažovanih premašiti i hiljadu. Specijalno za ovogodišnji Sea Dance iz Grčke stiže osam kolor-lasera posljednje generacije, koji uz specijalnu prateću opremu, te 126 rasvjetnih uređaja i brojne dodatne scenske efekte, kreiraju impresivne prizore iznad cijelog festivalskog prostora. Glavna bina u svojoj konstrukciji teži više od 50 tona čelika i aluminijuma, a na sebi nosiće opremu sa najvećih bina Exita, jednog od vodećih festivala svijeta. Okrenuta prema plavom Jadranu, na sebi nosiće 3D LED video sistem visoke rezolucije sa ukupnom površinom ekrana većom od 320 kvadrata što je ravno produkciji na svjetski čuvenoj Exitovoj Dance Areni! Svi koji su u novije vrijeme bili na ovoj, najmoćnijoj plesnoj bini svijeta, mogli su da čuju i njen specijalno setovan, izuzetno snažan i definisan Meyer MILO sistem – razglas koji svaki izvođač sa oduševljenjem očekuje, jer se radi o stadionskom ozvučenju najvišeg ranga. Zvuk koji će se prostirati sa kopna ka moru natjeraće i morske zvijezde da zaplešu u ritmovima najmoćnijih numera zvijezda kao što su David Guetta, Robin Schulz, Sven Vath, Richie Hawtin, Disciples, Ofenbach, Darko Rundek, Senidah i brojnih drugih.\nVrhunsko ljetnje finale upotpuniće i nova kreativna “Living culture” zona posvećena promociji domaćih autora, a koju EXIT tim realizuje u saradnji sa Ministarstvom kulture Crne Gore i Programom Ujedinjenih nacija za razvoj (UNDP). Pored nastupa brojnih mladih crnogorskih DJ-eva i bendova na ovom posebnom stejdžu, fabrika “Betonit”, kao vizuelno najatraktivniji segment festivalske lokacije, biće oplemenjena stvaralaštvom talentovanih crnogorskih umjetnika. Naime, pobjednik konkursa za najbolje idejno rješenje kreativnog oslikavanja muralima oživjeće dio fabrike impresivnom pričom u bojama, a tokom sva tri festivalska dana, publika će imati prilike i da se upozna sa stvaralaštvom crnogorskih kinematografa, i to kroz projekciju domaćih filmova.


''KK Crvena zvezda mts sa ponosom predstavlja...'' - Sportske.net\nOno što je najavljeno pre utakmice protiv Fenerbahčea danas je i ozvaničeno.\nTomić spremio iznenađenje Makabiju, neće im pomoći ni 12 hiljada navijača?ABA top 5 - Radanov, Gist i na vrhu sjajna Primorska!ABA - Završena i poslednja utakmica drugog kola, bez Zvezde i Partizana u Top 4"Budućnost spustila Zvezdu na zemlju"Malo je fantastični Gist, Podgoričani se osvetili Zvezdi!\n''KK Crvena zvezda mts sa ponosom vam predstavlja novi sajt! Kreativni tim kluba sa Malog Kalemegdana uložio je veliki trud i znanje da Crvena zvezda dobije sajt kakav zaslužuje'', poručuju ovog popodneva iz Crvene zvezde.\nKao dodatnu poslasticu, Zvezda poziva navijače da pogledaju i petominutni video klub sa brojnim zanimljivim detaljima iz utakmice protiv Fenerbahčea, a to možete da učinite OVDE.\nNa istom mestu možete i da se uverite u novi izgled Zvezdinog sajta, očekujemo i neke vaše utiske.\nPodsećamo još jednom da košarkaši Crvene zvezde sutra gostuju u Tel Avivu protiv Makabija u trećem kolu Evrolige, a očekivanja iz Zvezdinih redova možete da pogledate na OVOM LINKU.


Za prestižnu titulu šampiona i šampionki Srbije nadmeću se timovi sa najviše sakupljenih bodova u generalnom plasmanu na oba turnira serije Vip Beach Masters 2011. Vodeći tim na tabeli u muškoj konkurenciji su pobednici prvog ovogodišnjeg VBM turnira u Kragujevcu Jovan Marković i Dejan Jović sa 50 bodova, na drugoj poziciji se nalaze Nemanja Vidić i Miljan Kiković sa 42 boda, dok treću poziciji sa 34 bodova zauzimaju Stefan Basta i Igor Tešić. U ženskoj konkurenciji na šampionsku titulu pretenduju Ivana Isailović i Milena Matić sa 25 bodova, na drugoj poziciji se nalaze Nataša Ševarika i Jelena Blagojević sa 20 bodova, dok treću poziciju sa 18 bodova zauzimaju Nina Škarić i Vanja Matić.\nDanas počinje i Vip Beach Masters škola odbojke na pesku za decu do 14 godina, koju vodi naš proslavljeni odbojkaš Vanja Grbić. Časovi za male ljubitelje ovog sporta su na programu danas i sutra od 17 do 18 časova, a Vip Beach Masters škola odbojke nastaviće se i u nedelju 28. avgusta, od 16,30 časova, na glavnom terenu u pauzi između ženskog i muškog finala. Velika najava škole odbojke održaće se u subotu 27. avgusta od 12-13 časova u Vip prodajnom mestu u Knez Mihailovoj 9, kada će Vanja Grbić svim posetiocima potpisati lopte i fotografisati se sa njima.\nTurnir se završava u nedelju, 28. avgusta, svečanom dodelom nagrada, nakon finalnog meča muških ekipa koji počinje u 17:00 časova. Tri najbolje ekipe na beogradskom turniru osvojiće zlatne, srebrne i bronzane medalje, pehare i novčane nagrade, od kojih pobednički muški tim dobija 1.400 evra, a ženski tim 1.100 evra. Ekipe sa najviše sakupljenih bodova u generalnom plasmanu na oba turnira serije Vip Beach Masters 2011 biće proglašene šampionima i šampionkama Srbije za 2011 godinu i osvojiće ček od po 1.500 evra po timu.


Bolton: Nadam se da SAD neće priznati jednostrano proglašenje nezavisnosti Kosova\nNeposredno pred objavljivanje knjige bivšeg američkog ambasadora u UN, Džona Boltona, pod nazivom ”Predaja nije opcija - braneći Ameriku u Ujedinjenim Nacijama i inostranstvu”, kolega Branko Mikašinović razgovarao je sa Boltonom o njegovom iskustvu u UN, Stejt departmentu, odnosima SAD i Srbije i pitanju budućeg statusa Kosova.\nBOLTON: Želeo sam da napišem knjigu o spoljnoj politici administracije predsednika Buša, odnosno šta smo dobro, a šta loše učinili, posebno u donošenju odluka u kojima sam i ja učestvovao, i kako se u stvari formuliše politika u Stejt departmantu i u Ujedinjenim nacijama. Navodim, recimo, izjavu jednog dugogodišnjeg službenika Stejt departmenta koji mi je jednom prilikom rekao da bi, kada bi znali kako mi formulišemo inostranu politiku, Amerikanci bili veoma nezadovoljni. Želeo sam da na to ukažem da bi ljudi stekli bolje razumevanje tog procesa. Nadam se da sam u tome uspeo.\nGLAS AMERIKE: Da li u politici SAD postoji poricanje realnosti u vezi sa ekstremnim Islamom?\nBOLTON: Istorijski je vrlo teško identifikovati novu opasnost, kao što je svojevremeno bila opasnost od nacizma u Evropi, a uzelo nam je i dugo vremena da uočimo medjunarodnu opasnost od komunizma. Nisam siguran da će radikalni Islam dostići taj nivo opasnosti, ali je ona stvarna, u što smo se uverili prilikom terorističkih napada na SAD 2001. godine, napada u Madridu i Londonu, zatim u Aziji i Indoneziji, Iraku, Libanu i na okupiranim palestinskim teritorijama. Moramo da više uvažavamo tu opasnost i ne bi trebalo da preduzimamo korake koji bi tu opasnost povećali, posebno ne u Evropi.\nGLAS AMERIKE: Nedavno je u “Vašington Postu” objavljen članak o Vašem ponekad oštrom neslaganju sa Stejt departmentom o nekim spornim medjunarodnim pitanjima. Da li je bilo takvih neslaganja i o Kosovu?\nBOLTON: Mislim da Stejt department vodi antisrpsku politiku već više od 15 godina. Kada se Jugoslavija raspadala i Milošević vodio svoju politiku, postojala je logika u našem protivljenju takvoj politici. Nažalost, takva pristrasna politika je nastavljana, mada za nju više nema logičnog objašnjenja. Dok Srbija nastoji da oformi efikasnu i funkcionalnu demokratiju u pogledu ljudskih prava i drugih pitanja, antisrpska politika se nastavlja, posebno u pogledu Kosova gde bi odluka o nezavisnosti te pokrajine mogla da podstakne i druge zabrinutosti, kao što su uticaj takve odluke na demokratiju u razvoju u Srbiji i mogućnost da Savet bezbednosti prevazidje svoja ovlašćenja na način koji bi bio veoma zlosrećan. To je jedan od mnogih primera ponašanja Stejt departmenta, što je problem koji će sledeći američki predsednik morati da reši.\nGLAS AMERIKE: Koji je, po vašem mišljenju, najvažniji razlog američke podrške nezavisnosti Kosova?\nBOLTON: To je stav koji je nasledjen iz 1990-tih godina, odnosno politike prethodne administracije, kada su delovi bivše Jugoslvije iz legitminih i istorijskih razloga želeli nezavisnost i vlastiti put u demokratiju. Taj trend je nastavljen, tako da sada imate sve manje i manje entitete koji traže nezavisnost, a takva politika je suprotna demokratiji. Mislim da se to sada daleko više uočava u Evropi, nego ovde u SAD.\nGLAS AMERIKE: Ako SAD priznaju jednostrano proglašenje nezavisnosti Kosova, kako bi se to odrazilo na odnose Vašingtona sa Rusijom, nekim zemljama Evropske unije i, uopšte, na medjunarodno-pravnom planu?\nBOLTON: Nadam se da SAD neće priznati jednostrano proglašenje nezavisnosti Kosova, mada izgleda da se stvari kreću u tom pravcu i bojim se da bi to moglo da pričini više štete nego koristi na Balkanu. Takva odluka, koja bi bila doneta pod pretnjom nasilja, predstavaljala bi način da se nagradi loše ponašanje. Pitanje Kosova bi dve strane trebalo da reše za pregovaračkim stolom. Svhatam da postoje snažni stavovi prema tom pitanju na obe strane - albanskoj i srpskoj. To jesu i biće teški pregovori da bi se postiglo rešenje koje bi zadovoljilo obe strane, ali je to daleko bolje nego nametati rešenje jednoj ili drugoj strani, zasnovano na pogrešnom shvatanju situacije.\nGLAS AMERIKE: Šta bi Beograd mogao da učini da bi uticao na stav Vašingtona u pogledu Kosova?\nBOLTON: Nisam siguran šta bi se u ovom momentu moglo učiniti u svetlu javnih američkih saopštenja. Za Beograd bi bilo najbolje da se njegova diplomatija koncentriše na Evropu gde postoji daleko veće razumevanje za probleme koji bi bili stvoreni na Balkanu jednostranim proglašenjem nezavisnosti Kosova. Mi smo od raspada Jugoslavije pokušavali da obezbedimo stabilnost na Balkanu, ali nismo potpuno uspeli i ima dosta nerešenih pitanja. Ipak, čini mi se, da je poslednja stvar koju bi trebalo da učinimo - da posejemo seme budućih konflikata popuštajući pod pritiskom jedne ili druge strane.


“Nismo stali sa zapošljavanjem”\nRečenica koja je došla kao informacija od naših saradnika, nakon otvaranja firmi i koja nas je inspirisala da organizujemo promo dan i na jednom mestu okupimo što više kompanija koje imaju potrebu za radnicima.\nSa druge strane, svakodnevno smo u kontaktu sa ljudima koji su u potrazi za poslom, pod pritiskom situacije koja vlada u državi entuzijazam opada i gubi se nada za potencijalnim zaposlenjem.\nSubota, 25.7., Ada Ciganlija, nas nekoliko ispred sajta preko-veze.rs, gomila flajera firmi koje su nas podržale i oblaci nad Beogradom.\nDelili smo flejere otvorenih radnih pozicija, poklone firmi učesnica, sveli fizički kontakt na minimum i obećali da će sve pozicije biti narednih 30 dana na sajtu.\nKao deo tima koji ima važnu ulogu u ovoj temi shvatili smo da je odgvornost na nama, da pozovemo sve koji žele da budu deo ovog dana, da se priključe ispred kompanija i da što pre posvetimo pažnju ljudima kojima je to sada neophodno. Da pokažemo da smo stvarno tu, da to nisu samo opcije na sajtu koje stoje tu da bi popunile prostor i da smo spremni da pomognemo.\nOkupljanje je bilo isključivo virtuelno, jer smo svesni epidemiološke situacije koja je i dalje najveći problem svih nas. Uz propisano rastojanje napravili smo dogovor da nam dostave radne pozicije i da one budu otvorene za veći broj ljudi.\nNaš razvoj je prekinuo COVID-19, ali smo ostali istrajni u ideji da postanemo važan deo zapošljavanje u Srbiji, kako kroz usluge regrutacije i selekcije, tako i kroz oglašavanje na sajtu preko-veze.rs\nNaš pristup kandidatima je direktan i uvek smo dostupni da se informišu o kompaniji koja oglasi radnu poziciju na sajtu ili da se informišu o poziciji za koju radimo regrutaciju, bez njih ne bi ništa funkcionisalo i zato je odgovornost u narednom periodu velika.\nGebruder Weiss, Frikom, Balkan Bet, Easy2U, Mercator, Mozzart, Bex Express, Super Vero, Still Sell, Keprom, D Express i Big Pizza su samo neke od kompanija koje su za manje od sedam dana uspele da zajedno sa nama organizuju da sve bude spremno. To su kompanije koje su pokazale ozbiljnost i odgovornost ka ovom društvu. Verujemo da će nam se u narednom periodu priključiti i ostale.\nNaziv sajta je pre svega nešto što uvek ljude nasmeje i to je naša mantra, da što pre izađemo iz krize koja je na globalnom nivou pogodila sve, da nastavimo da se radujemo svakom radnom danu, da imamo izbor da menjamo posao i da radimo u normalnim uslovima bez maski i vizira.\nDo tada, budimo odgovorni, budimo uporni i istrajni u ciljevima, a mi obećavamo da ćemo biti najbolja veza do posla.\nSjajna akcija. Da je vise ovakvih kompanija


Predsednik opštine ugostio karatiste Jablanice – Radio Medvedja\nPredsednik opštine ugostio karatiste Jablanice\nPosted on 27 новембра, 2018 27 новембра, 2018 by Vesti\nPredsednik opštine Medveđa je u svom kabinetu ugostio karatiste, dobitnike sjajnih odličja sa karate turnira u zemlji i inostranstvu.\n„Veliki je ponos kada čujemo da se naši mladi karatisti vrate sa turnira uz pregršt osvojenih medalja. Oni su naši pravi mali ambasadori, koji nas na najlepši način predstavljaju. Medveđa je u prethodnom periodu bila domaćin međunarodnog turnira “Jablanica open 2018“, pa smo pokazali da se možemo pohvaliti i dobrom organizacijom sportskih takmičenja. Karate sport u Medveđi je najtrofejniji, a treniraju ga podjednako devojčice i dečaci. Lokalna samouprava će se truditi da poboljša uslove treniranja i pomogne u pronalaženju sponzora koji će stati uz karate klub „Jablanica“, čime bi svi mi dali doprinos sjajnim odličjima koje klub donosi Medveđi“ – istakao je predsednik opštine, dr Nebojša Arsić obraćajući se sportistima.\nNa turniru održanom u Leskovcu, karate klub Jablanica doneo je 9 medalja, i to: Petar Paunović osvojio je zlato u borbama i srebro u katama, Lenka Ivanović srebro u borbi i srebro u katama pojedinačno, Petra Paunović srebro u katama, Nikola Todorović srebro u borbi, Milena Filipović bronzu u brobama, Jovana Jakšić bronza u katama, Radmila Todorović bronza u borbi. Milan Paunović i Dušan Cvetković su takođe učestvovali na velikom broju turnira sa kojih nose brojne medalje i diplome.\nPosted in Vesti Tagged karate klub jablanica medvedja\n← Održano predavanje na temu „Vidovdanski atentat i Solunski proces“\nDodeljeni ugovori stipendistima →


Neobjavljene fotografije Audrey Hepburn ugledale su svetlost dana - Harper‘s Bazaar\nNeobjavljene fotografije Audrey Hepburn ugledale su svetlost dana\nZahvaljujući njenom voljenom prijatelju i suosnivaču kompanije Valentino, Giancarlo Giammettiju.\nTokom svoje dugogodišnje karijere, italijanski biznismen Giancarlo Giammetti imao je sreću da upozna mnoge poznate ličnosti. Među njima istaknuto mesto zauzima Audrey Hepburn, sa kojom je delio posebno prijateljstvo.\nŽeleći da oda počast njenom sećanju, povodom 19. godišnjice njene smrti 20. januara, 81-godišnji počasni predsednik Valentina postavio je tri njene fotografije na svoj Instagram nalog.\nNa prvoj su Hepburn i Giammetti u kući i razgovaraju u opuštenoj atmosferi, dok je na druge dve glumica fotografisana sa Valentinom Garavanijem na dobrotvornoj svečanosti 1991. godine, dve godine pre smrti od raka debelog creva. Naravno, Hepburn nosi Valentino haljinu.\n„Draga Audrey, prošlo je 29 godina otkako si nas napustila, ali sećanja na tvoju umetnost, tvoj osmeh i tvoju velikodušnost uvek će biti sa nama“, napisao je u naslovu.\nAudrey Hepburn upoznala je Giammettija i Valentina 1963. godine tokom snimanja filma „Šarada“ i od tada je postala jedna od legendarnih muza kuće.


Investicije u energiju vetra predstavljaju green field, odnosno direktne investicije i od višestruke su koristi za građane Srbije. Na primer, razvoj i izgradnja vetroparka od 100 MW instalirane snage imaće za posledicu izgradnju do 50 km puta i kreiranje 200 – 300 radnih mesta tokom realizacije projekta. Potencijal vetra u Srbiji je takav da se čak 10 procenata ukupnih energetskih potreba zemlje može zadovoljiti upotrebom ovog izvora energije. Ovakvi projekti doneće i na stotine novih radnih mesta povezanih sa ovim novim tržištem.\nPored velikih benefita za očuvanje životne sredine, planetu i zemlju, koji su već pomenuti na prethodnim stranama, izgradnja vetroparka Čibuk će transformisati izgled opštine Kovin i okolnih mesta - Dolova, Mramorka, Devojačkog Bunara. Evo nekih od njih:\n* Realizacija projekta će pozitivno uticati na lokalnu ekonomiju. Lokalna preduzeća će imati prednost u odnosu na ostale kompanije, a to će i direktno i indirektno stimulisati razvoj lokalne ekonomije.\n* Za vreme realizacije projekta biće upošljeno lokalno stanovništvo, ali će se takođe povećati i tražnja za domaćim proizvodima, robom i uslugama. Promenu će osetiti i lokalne radnje, benzinske pumpe i hoteli.\n* Brojna radna mesta biće kreirana za vreme izgradnje vetroparka.\n* Opština Kovin osetiće koristi po opštinski budžet, kroz naplatu poreza i 2 procenta od ukupnog profita vetroelektrane svake godine.\nIzgradnja vetroparka znači i razvoj i izgradnju lokalnih puteva i infrastrukture, što će privući i druge investitore da ulažu na ovom području.


Žabalj - Uspešno realizovan "Radni dan za prirodu" - Војводина News\nČedomir Božić – Očuvanjem ekosistema, čuvamo budućnost naše dece\nU okviru Dana staništa, a u organizaciji Pokrajinskog zavoda za zaštitu prirode i Opštine Žabalj, održan je “Radni dan za prirodu”.\nCilj ove akcije je uklanjanje žbunastih vrsta sa staništa gorocveta, u neposrednoj blizini Žablja. Time će se omogućiti opstanak travnog, stepskog staništa i očuvanje populacije ugrožene vrste gorocveta u Srbiji. Jedno od retkih staništa gorocveta je i stepsko područje uz magistralni put Zrenjanin-Novi sad. Upravo na ovom mestu u blizini Žablja, učesnici akcije “Radni dan za prirodu” krčili su žbunje koje ugrožava vegetaciju gorocveta i na taj način omogućili da ova zaštićena biljna vrsta može da se raširi na svom prirodnom staništu.\nUčesnike akcije obišli su predsednik opštine Žabalj, Čedomir Božić, i zamenik Pokrajinskog sekretara za urbanizam i zaštitu životne sredine ,Aleksandar Andrić. Božić je istakao važnost očuvanja ekosistema, sa posebnim akcentom na očuvanje zaštićenih i retkih biljnih vrsta.\n-Imamo tu privilegiju da se baš na teritoriji naše opštine nalazi stanište jedne od retkih i ugroženih biljnih vrsta, ali ta privilegija nam daje i obavezu da vodimo računa i očuvamo gorocvet. Ovakve akcije su neophodne da bi u tom očuvanju i uspeli. Očuvanjem ekosistema čuvamo budućnost naše dece. Drago mi je što su se akciji odazvalai i učenici osnovne škole, jer veoma je važno da deca nauče da čuvaju i paze na prirodu koja ih okružuje – rekao je Božić.\nPored ljudi iz Pokrajinskog zavoda za zaštitu prirode, u akciji su učestvovala i deca iz Osnovne škole “Miloš Crnjanski” iz Žablja.\nНови Кнежевац – Аранђеловдан, храмовна слава


Početna/DOM/Vantelesna oplodnja posle vanrednog stanja\nSana Life 29. maja 2020.\tDOM, DOŽIVETI STOTU, HIPOKRAT, ZDRAVLJE Ostavite komentar\n“Vreme pandemije Covid 19 virusom se na svu sreću završava i polako se vraćamo našem redovnom radu. Period iza nas je svima bio trežak i neizvestan, ali je najteže ipak bilo pacijentima, koji su morali da sačekaju skoro dva meseca da bismo nastavili terapijske procedure. Treba naglasiti da su neki od pacijenata izgubili veoma dragoceno vreme, što je posebno važno za pacijentikinje preko 40 godina. U Srbiji je inače jedan od najčešćih uzroka bele kuge, upravo odluka parova da se odluče za roditeljstvo u poznijim godinama, što i parovima i lekarima predstavlja prepreku u njihovoj borbi za potomstvo,” naglasio je dr Nebojša Marković, direktor Specijalne bolnice za vantelesnu oplodnju Spebo Medical u Leskovcu.\n“Takođe, treba istaći da smo prošli kroz jedan izuzetno stresan životni period, i da će biti potrebno dodatno vreme kako bi smo svi mi uspostavili mentalni i pshiološki mir , što posebno opterećuje pacijente, jer je proces VTO za njih izuzetno osetljiv i opterećujući u svakom smislu,” istakao je dr Marković.\nOznakeLeskovac oplodnja pandemija postupak proces SPEBO stanje sterilitet vanredno vantelesna\nPrethodni Niš obeležava Međunarodni dan obolelih od multipla skleroze\nSledeći Trenirajte i jedite – izbegavajte dijete\nNova situacija koju je prouzrokovala pandemija pogodila je svakog pojedinca. Ma koliko se odupirao, mali …\nKako da počnete sa treninzima i kako da ih se pridržavate 22. aprila 2021.\nIN MEMORIAM – Ljubiša Colić DŽUNE, gromada dobrote i humanosti 22. aprila 2021.\n22. april – Dan planete koja je naš jedini dom 22. aprila 2021.\nOtvorena izložba „Kad je svet stao, one nisu“ 22. aprila 2021.\nReciklirane ribarske mreže pretvorene u nameštaj 21. aprila 2021.


Na inicijativu žitelja rudničko-takovskog kraja, 14. oktobra 1970. godine Odlukom Skupštine opštine Gornji Milanovac o spajanju Narodnog univerziteta, u čijem sastavu je poslovao bioskop „Takovo“, Gradske biblioteke i Kulturno umetničkog društva „Abrašević“, osnovana je Ustanova za kulturu, umetnost i vanškolsko obrazovanje - Kulturni centar Gornji Milanovac.\nZa četiri i po decenije rada i postojanja realizovali smo više od 120.000 sati programa, od kojih se na bioskopske projekcije odnosi oko 32.000 sati. U našoj produkciji postavljeno je oko 130 pozorišnih predstava, realizovali smo više od 1.450 projekata iz oblasti scenske, likovne, dramske i muzičke umetnosti, a organizovali smo i oko 500 koncerata klasične, zabavne, narodne, rok i pop muzike, kao i oko 400 nastupa folklora.\nPutem kurseva koji su organizovani u režiji Kulturnog centra, mnogi polaznici su upotpunili svoja znanja iz ruskog, engleskog, nemačkog italijanskog i francuskog jezika ili stekli neku od diploma neophodnih za obavljanje svoje delatnosti (kursevi daktilografije, krojenja, kursevi za vozače viljuškara, vođenje poslovnih knjiga, obuka za rad na računaru, rukovanje gasnim instalacijama...). Možemo se podičiti i da smo učestvovali u realizaciji nekoliko igranih i dokumentarnih filmova, a dok su u okviru Ustanove poslovali biblioteka i izdavaštvo (od 1991. godine funkcionišu samostalno kao biblioteka “Braća Nastasijević” i NIP “Eurografik”), objavili smo i veliki broj naslova, od kojih se neki i danas nalaze na policama univerzitetskih biblioteka.\nIz Kulturnog centra potekli su i Muzej rudničko-takovskog kraja (1994), indirektno i Turistička organizacija (2000), a bili smo i preteča razvoju elektronskih medija u opštini Gornji Milanovac. Još 1972. godine od Okružnog suda u Kragujevcu dobili smo dozvolu najpre za pokretanje, a potom i emitovanje radio programa.\nTačan broj posetilaca koji su u protekle četiri i po decenije posećivali programe Kulturnog centra, računajući i gostujuće u našoj organizaciji, nije poznat. Procene su da ih je bilo više od milion i dvestotine hiljada. Ipak, ono što nas izdvaja od drugih ustanova je to što, poslednjih godina, veliki broj posetilaca dolazi sa strane - iz većih sredina, pa čak i iz inostranstva.\nIako smo prvenstveno osnovani da programe realizujemo za potrebe lokalne sredine, od samog početka projekti Kulturnog centra su privlačili regionalnu, nacionalnu, pa i međunarodnu pažnju. Najpre su to bili Susreti amaterskih pozorišta, pa Likovna kolonija “Mina Vukomanović Karadžić”, a potom i Međunarodni bijenale umetnosti minijature (pokrenut 1989. godine), kao i Međunarodni festival kratkog filma "Kratka forma" (pokrenut 2011. godina).


Aerozagađenja ima, rešenja još uvek nema! | Kolubarske\nValjevo u smogu (foto: Đorđe Đoković)\nAerozagađenja ima, rešenja još uvek nema!\nNa današnjoj sednici Skupštine grada odbornici će razmatrati izveštaj stručnog tima za smanjenje aerozagađenja na teritoriji grada, sa predlogom mera i aktivnosti koje se mogu primenjivati u narednom periodu.\nOdbornik DS Duško Rakić kaže da na početku ovogodišnje grejne sezone, zbog velikog aerozagađenja, Valjevci pored mirisa, mogu da osete i ukus vazduha. I već prva merenja aerozagađenja ukazuju na to da je naš grad prekomerno zagađen, navodi Rakić.\nOn je uoči današnje sednice Skupštine grada, koju demokrate bojkotuju, analizirao Izveštaj stručnog tima za smanjenje aerozagađenj na teritoriji grada Valjeva, naglašavajući da je aerozagađenje suštinska tema današnjeg zasedanja.\nRakić kaže da čitajući Izveštaj stručnog tima, koji ima skoro 150 strana, kao da smo u decembru 2018. godine, dakle na početku priče o aerozagađenju i pokušaju da se problem reši. Dodaje da je stručni tim za godinu dana uspeo samo da analizira, da konstatuje da postoji aerozagađenje i da kažu da treba neke stvari uraditi da bi se to promenilo.\n- Izgubiti godinu dana da bi se ponovo konstatovalo isto što i prošle godine, da aerozagađenje postoji je neozbiljan način rada na rešavanju ovog problema. Doduše, u izveštaju postoje neki predlozi, neki su srednjoročni i dugoročni, i to nije sporno, ali mnogo toga je moglo i da se uradi u prethodnih deset meseci. Na primer, koliko je ugovora potpisano sa građanima o subvencionisanju prelaska na pelet kao energent. U budžetu su bila planirana sredstva za to, ali je rebalansom taj novac sklonjen, tako da ni sa jendim građaninom Valjeva nije potpisan ugovor. Bio je najavljen, kao jedna od mera, inspekcijski nadzor i kontrola najvećih zagađivača. O tome u Izveštaju nema ni slova... Sve predlozi i ideje, a za godinu dana nijednog izveštaja o tome šta je urađeno! – naveo je odbornik demokrata.\nRakić je naglasio da Izveštaj jeste pripremio stručni tim, ali da je odgovornost za sprovođenje mera na Gradskom veću.\nDuško Rakić (Foto: Kolubarske.rs)\nGovoreći o Izveštaju o izvršenju budžeta grada Valjeva za prvih devet meseci 2019. godina, koji će takođe biti na dnevnm redu današnje sednice, Rakić je ustvrdio da je taj dokument potpuno nevalidan, jer su u najvećoj meri korišćeni podaci iz prvog rebalansa budžeta, dok je u međuvremenu bio drugi rebalans koji daje pravo, činjenično stanje, a sve pre toga ne važi.\n- Ovo je skandalozno i ovo uopšte ne bi smelo da se pojavi pred odbornicima na sednici Skupštine grada u petak. To se najbolje može videti na poziciji preneta sredstva iz prethodne godine. Da li je to rezultat nesposobnosti, nemarnosti, neznanja ljudi koji rade u budžetu ili je to namerno urađeno, po prncipu samo da se odbornicima da neki papir pa makar on bio i prazan – upitao je Rakić.\nOn je dodao da je, čak i po ovakvom ponuđenom izveštaju, ostvarenost budžeta u prvih devet meseci između 30 i 60 odsto, a trebalo bi da bude oko 75 odsto. Naglasio je da je za kapitalne investicije potrošeno samo 30 posto od planiranih sredstava! Rakić je zaključio "da ima iole struke i odgovornosti Izveštaj o izvršenju budžeta za prvih devet meseci ne bi smeo da se pojavi pred odbornicima Skupštine grada".\nPred odbornicima na današnjoj sednici pojaviće se zaključak o prihvatanju protokola koji će zaključiti grad Valjevo i Turistička organozacija s jedne strane, i Zrenjanin s druge strane.\nRakić je podsetio da je devedesetih godina Valjevo napravilo ugovor sa Zrenjaninom da toj opštini ustupi na Divčibarama parcelu za izgradnju dečjeg odmarališta, a za zauzvrat da dobije određeni prostor u tom objektu za vrednost ustupljene parcele.\nNaveo je da dečje odmaralište nije izgrađeno, i sada, nakon više od 20 godina, predložen je aneks ugovora kojim će Zrenjanin dobiti zemljište, ali ne za dečje odmaralište, već će angažovati privatnog investitora koji će na toj lokaciji na Divčibarama izgraditi apartmane.\n- Čovek kada pročita ovo što piše u ugovoru, imajući u vidu šta i kako se radi u ovoj zemlji, može da pomisli da to dobija nečiji brat, otac kum... Zašto bismo mi, Valjevci, dali građevinskoj firmi iz Zrenjanina da gradi komercijalne objekte na Divčibarama, valjda ima i valjevskih firmi koje mogu to da rade? Kakav je interes grada Valjeva u celoj toj priči? – upitao je odbornik DS Duško Rakić.\nKo su mladi ljudi "velikog znanja i entuzijazma" Pre 9 sati 24 minuta\nSaopštenje Pre 4 sati 28 minuta\nZlatno doba Pre 11 sati 19 minuta\nProglas Srpskog pokreta Dveri Pre 9 sati 50 minuta


General Kavoli sa Injac i generalom Đurovićem\nPosjeta komandanta Američkih kopnenih snaga u Evro...\nPosjeta komandanta Američkih kopnenih snaga u Evropi i Africi\nObjavljeno: 01.11.2021. • 19:27 Autor: Ministarstvo odbrane\nKomandant Američkih kopnenih snaga u Evropi i Africi (USAREURAF), general Kristofer Kavoli (Christopher Cavoli) boravi danas u radnoj posjeti Ministarstvu odbrane i Vojsci Crne Gore gdje su ga u odvojenim susretima primili ministarka odbrane prof. dr Olivera Injac, i načelnik Generalštaba Vojske Crne Gore, brigadni general Milutin Đurović.\nMinistarka Injac ocijenila je veoma uspješnom odbrambenu saradnju Crne Gore i SAD, apostrofirajući da su Sjedinjene Američke Države najznačajniji strateški saveznik Crnoj Gori u oblasti odbrane. Ona je izrazila zahvalnost na podršci unapređenju kapaciteta Vojske Crne Gore i ukazala na značaj bilateralnih projekata sa SAD u oblasti modernizacije nacionalnog sistema odbrane.\nInjac je podvukla posvećenost Ministarstva odbrane daljim ulaganjima u razvoj sposobnosti Vojske Crne Gore, te opremanju u skladu sa savremenim standardima, u cilju adekvatnog nacionalnog i savezničkog suprotstavljanja bezbjednosnim izazovima.\nGeneral Kavoli izrazio je zadovoljstvo aktuelnom saradnjom USAREURAF sa Vojskom Crne Gore. On je naglasio značaj zajedničkog učešća na obukama i vojnim vježbama, čime se doprinosi razvoju strateškog partnerstva oružanih snaga dvije zemlje. General Kavoli istakao je da će Američke kopnene snage u Evropi i Africi nastaviti da podržavaju Vojsku Crne Gore u jačanju operativno-taktičkih sposobnosti.\nNačelnik Generalštaba Vojske Crne Gore, brigadni general Milutin Đurović je istakao da je odbrambena saradnja dvije zemlje odlična, uz uvjerenje da će se ona dodatno proširiti.\nNačelnik je istakao da će Crna Gora, kao kredibilna NATO članica, do 2024. dostići odvajanje od dva odsto BDP-a za odbrambenu potrošnju i 20 odsto odbrambenog proračuna za potrebe modernizacije VCG.\nGeneral Kavoli je poručio da Vojska Crne Gore ima punu podršku SAD, kao i da će ta zemlja nastaviti da doprinosi modernizaciji i razvoju sposobnosti njenih oružanih snaga.\nSagovornici su naglasili važnost vježbe „Defender Europe 23“, na kojoj je planiran niz aktivnosti širom Evrope, uz učešće naših pripadnika. Posebno je istaknuta saradnja sa pripadnicima Nacionalne garde Mejna tokom vježbe, čime bi se doprinijelo podizanju interoperabilnosti VCG.\nGenerali su razgovarali i o obuci pripadnika Generalštaba VCG, razvoju sposobnosti štabnog osoblja na nivou bataljona, nabavci radara, patrolnih čamaca, taktičkih bespilotnih letjelica i ostalih sredstava za VCG.\nGeneral Kavoli se susreo i sa general-majorom Rajkom Pešićem, generalnim direktorom Direktorata za politiku odbrane, koji je naglasio da Ministarstvo odbrane i Vojska Crne Gore ostaju posvećeni ispunjavanju NATO ciljeva sposobnosti.\nSastancima sa ministarkom Injac i generalom Pešićem prisustvovao i otpravnik poslova Ambasade SAD u Crnoj Gori, Kris Karber (Chris Karber).\nKristofer Kavoli USAREURAF Vojska Crne Gore Ministarstvo odbrane Olivera Injac General major Rajko Pešić Brigadni general Milutin Đurović\nRad na unaprjeđenju bilateralne saradnje i doprinosu regionalnoj stabilnosti 29.09.2021.


Apple će 2020. godine objaviti četiri iPhone-a? - BIGportal.ba\nJuli 10, 2019 Juli 10, 2019 058\nIzveštaj firme JPMorgan otkriva da će Apple, u pokušaju da pojača iPhone prodaju, objaviti četiri telefona tokom 2020. godine. Analitičari očekuju da će kompanija iz Kupertina predstaviti tri nova OLED modela sa 5G modemima, a bar dva među njima će imati ToF kamere.\nApple obično objavljuje svoje telefone u septembru, pred prazničnu sezonu, a već znamo da će ove godine biti predstavljena tri telefona sa neobičnim ali poboljšanim sistemima kamera.\nAnalitičari kompanije JPMorgan takođe veruju da će Apple naredne ciljati pristupačniji segment sa modelom koji ima veličinu kao iPhone 8, ali stiže bez 5G modema i po nižoj ceni.\nOčekuje se da će tri telefona iz premijum segmenta imati veličine ekrana od 5.4”, 6.1” i 6.7 inča. Veruje se da će sve ovo omogućiti poboljšanje prodaje sa predviđenih 195 miliona prodatih modela tokom 2020. godine, naspram 180 miliona koliko se očekuje tokom 2019.\nSM o nastavku privremenog finansiranja institucija


Severna Makedonija: Kipar podržava odluku o pregovorima o pristupanju\nPremijer Severne Makedonije Oliver Spasovski primio je u sredu ministra spoljnih poslova Republike Kipar Nikosa Christodoulidesa.\nTokom sastanka, premijer Spasovski naglasio je svoje lično, ali i zadovoljstvo Vlade, nedavnim uspostavljanjem diplomatskih odnosa sa Republikom Kipar, ističući da je izuzetno važno za vlade dve zemlje da teže razvoju saradnje u svim oblastima uz obostrani interes.\nTakođe je pomenuto da je Severna Makedonija spremna da u potpunosti intenzivira procese razvijanja dobrih prijateljskih i sveobuhvatnih odnosa sa Kiprom, pa je u tom pogledu potpisivanje sporazuma koji se odnosi na dvostruko oporezivanje između dve zemlje predstavljalo prvu inicijativu.\nPremijer Severne Makedonije naglasio je da se poseta kiparskog ministra spoljnih poslova poklapa sa jučerašnjim izveštajem Evropske komisije o napretku Severne Makedonije, dodajući da ovaj izveštaj predstavlja priznanje zemalja koje su uvek podržavale Severnu Makedoniju na njenom putu ka EU integracijama, uključujući Republiku Kipar.\nOliver Spasovski naglasio je da je izveštaj Evropske komisije preneo ohrabrujuću poruku da će se sve države članice EU dogovoriti o pozitivnoj odluci da pregovori započnu što pre, u znak priznanja što su reforme i politička odgovornost ostali verni evropskim vrednostima, ali i da odlučnosti da sprovede Sporazum iz Prespe i Sporazum sa Bugarskom.\nKiparski ministar spoljnih poslova Nikos Christodoulides izrazio je uverenje da će njegova zemlja podržati, kao i do sada, odluku o pokretanju pregovora o pristupanju EU sa Severnom Makedonijom, ne samo zbog tekućih reformskih procesa, već i zbog dosledne primene sporazuma sa Grčkom i Bugarskom. / ibna


Ekonomski tigar pao pred nefunkcionalnom državom - Vijesti.me\nPredsjednik Crne Gore ranije BiH nazvao nefunkcionalnom državom, ali su mnogi njeni ekonomski pokazatelji bolji nego slučaju Crne Gore - "ekonomskog tigra" Edit\n37317 pregleda 68 komentar(a)\nSa gradilišta prve dionice auto-puta u Crnoj Gori (Foto: Vlada Crne Gore)\nGoran Kapor 19. oktobar 2019, 15:14\n“Bosna i Hercegovina je nefunkcionalna država”, kazao je predsjednik Crne Gore Milo Đukanović prošle godine, navodeći to kao jednu od tri glavne prepreke za razvoj zapadnog Balkana, zajedno sa statusom Kosova i tadašnjom krizom u Makedoniji.\nBiH jeste kompleksna država sa dva entiteta, distriktom i deset kantona, odnosno 14 vlada sa 170 ministara, u kojoj se ni nakon godinu od završetka izbora ne zna ko je pobijedio na federalnom i državnom nivou jer nije sastavljena nova većina, a vlade su u tehničkom mandatu. I takva država, izmučena ratom, političkim krizama, velikim brojem ratnih invalida i penzionera i bez velikih prirodnih potencijala i plaža, pokazuje bolje ekonomske parametre nego funkcionalna Crna Gora, koju vladini zvaničnici godinama nazivaju “ekonomskim tigrom” i “najbrže rastućom ekonomijom na Balkanu”.\nJavni dug BiH na kraju juna ove godine, prema podacima državnog Ministarstva finansija, iznosio je 11,15 milijardi konvertibilnih maraka što je 5,7 milijardi eura. Ovaj dug vrijedi 1.600 po eura po stanovniku te države. Javni dug u Crnoj Gori je 5.144 eura po stanovniku.\nU izvještaju o stanju javnog duga BiH njihovo Ministarstvo finansija ističe druge ekonomske pokazatelje koji su bitni za utvrđivanje održivosti tog zaduženja. Tako je navedeno da je izvoz robe iz BiH od šest milijardi eura samo u prošloj godini veći od ukupnog javnog duga.\nU Crnoj Gori je obrnuta situacija - javni dug je tačno osam puta veći od prošlogodišnjeg izvoza vrijednog 400 miliona eura.\nU BiH porede i odnos vanjskog duga u odnosu na ukupan izvoz roba i usluga. Tako, njihov ukupan vanjski dug od 4,13 milijardi eura čini 54 odsto prošlogodišnjeg izvoza roba i usluga od 7,6 milijardi eura, što inostrane obaveze ove države čini održivim.\nU Crnoj Gori je i u ovom slučaju suprotna situacija, jer je vanjski dug od 2,76 milijardi značajno veći od izvoza roba i usluga procijenjenog na dva miliona eura, što ga makar po kriterijumima iz BiH čine neodrživim.\nPokrivenost uvoza izvozom u BiH iznosi 65 odsto, dok je u Crnoj Gori 15 odsto. Zanimljiv podatak iz izvještaja je da je Vlada Federacije, koja je godinu u tehničkom mandatu zbog političke krize, za šest mjeseci ove godine stabilizovala finansije i smanjila svoj dio javnog duga za 60 miliona eura iako je nastavljena gradnja auto-puta i drugih investicija.\nUpozorenje ekonomista iz BiH da će njihov javni dug kada završe sve dionice auto-puta i njegovih krakova preći 50 odsto BDP-a ili naslov u štampi “Javni dug čak 31 odsto BDP-a”, izgledaju nestvarno iz crnogorskog ugla.\nJavni dug Crne Gore na kraju 2014. godine, prije početka gradnje auto-puta, iznosio je 58 odsto tadašnjeg BDP-a.\nRazlike kada je auto-put dio evropskog koridora ili lokalni\nGlavni krak auto-puta u BiH dio je evropskog koridora 5C koji ide od Budimpešte do luke Ploče u Hrvatskoj, a gradili su ili grade krakove koji ga povezuju sa Banjalukom i preko nje sa auto-putem Beograd - Zagreb, kao i brze ceste između većih gradova i koridora 5C.\nNajznačajnija dionica na auto-putu 5C u BiH je Sarajevo - Zenica od 82 kilometara završena je prije pet godina.\nIz Autocesta Federacija navode da je ona isplativa i da povezuje gradove koji imaju 750 hiljada stanovnika. Ova firma za gradnju i upravljanje auto-putem u tom entitetu se finansira od putarine na izgrađenim dionicama, dijele akcize na gorivo koja se usmjerava njemu direktno i od kredita.\nSlično rješenje postoji i kod Autoputeva Srpske, mada oni dobijaju novac i iz budžeta tog entiteta.\nDionica auto-puta kroz BiH od ukupno 340 kilometara dio je evropskog koridora, pa su im otvorene povoljne kreditne linije iz bankarskih institucija EU.\nU Crnoj Gori ova dionica se gradi iz kredita kineske Eksim banke od 944 miliona dolara (85 odsto procijenjenog troška) kao i od 120 miliona eura iz budžeta (15 odsto procijenjenog troška). Ona nije dio evropskih koridora, već se smatra lokalnim auto-putem Bar - Beograd.\nMMF i Svjetska banka su dio kroz Crnu Goru ocjenjivali neisplativim i njihova preporuka je bila da se ne gradi, već da se projektuju brze ceste.\nGodišnja rata iznosiće oko 70 miliona dolara, a u najboljem slučaju trećina će biti obezbijeđena od naplate putar


24/05/2016 ZlatiborNewsComments Off on Holanđani otvorili sezonu kampovanja na Zlatiboru\nKamp TO Zlatibor je ugostio prve kampere ove sezone. Čast da otvore sezonu kampovanja je pripala članovima holandskog kamp kluba NKC koji su juče doputovali na Zlatibor. Ovo je druga grupa holandskih kampera koja je posetila Zlatibor, a prva je boravila u junu prošle godine. Ove godine u kamp TO Zlatibor je stiglo 36 turista sa osamnaest kamp vozila.\nGosti iz Holandije će danas posetiti muzej Staro selo u Sirogojnu gde će se upoznati sa istorijom i tradicijom zlatiborskog kraja.\nPlanirano je da u Sirogojnu ansambl UG Veterani Zlatibora predstavi narodne igre Srbije koreografijama: “Igre zlatiborskog kraja”, “Igre iz Mačve” i “Igre iz centralne Srbije”, a u muzičkom delu će se predstaviti frulaši.\nHolanđani na Zlatiboru ostaju do 26.maja a tada se očekuje dolaza nove grupe kampera.\nTagged auto - kamp, holandija, holandjani, kamperi, to zlatibor, turizam, zlatibor\nOvih danas Zlatibor je uspeo pa nešto što se smatralo nemogućim, postao je bolji od Kopaonika. Na portalu zverko.rs je objavljen tekst kako je veliki zaljubljenik u Kopaonik zverko odlučio da od sada dolazi na Zlatibor. Zverko je bio jedan od nagrađenih blogera na nagradnom konkursu #PlaninskePrice u organizaciji Turističke Organizacije Srbije. Blogeri su na Zlatiboru posetili Stopića pećinu, Staro selo […]


Antonijević: Dosta stavki o izbornim uslovima “označeno crvenom bojom” - Infobrif\nAntonijević: Dosta stavki o izbornim uslovima “označeno crvenom bojom”\nObjavljeno 14.11.2019. u 19:11 poslednja izmena 14.11.2019. u 19:11\nMilan Antonijević iz Fondacije za otvoreno društvo smatra da predložena kazna od 100.000 do 150.000 za korišćenje javnih resursa u kampanji nije dovoljna, izveštava RTS.\nOn ističe da su predstavnici Evropskog parlamenta dosta stavki o izbornim uslovima označili crvenom bojom, što znači da nisu ispunjeni postavljeni zahtevi.\n„Postoje početni koraci koji pokazuju da je moguće izmeniti određene izborne uslove i napraviti ono što Kancelarija za demokratske institucije i ljudska prava OEBS-a (ODIR) zahteva – izjednačavanje uslova onih koji učestvuju, onemogućavanje zloupotreba finansija kojima raspolaže država i oni na vlasti, da se jasno razgraniče“, rekao je Antonijević.\n„Dosta je stvari crvenom bojom označeno jer nisu ispunjene, neke jesu, a neke su delimično ispunjene“, naveo je Antonijević.\n„Dobili smo definiciju javnih resursa, taj deo je dobar. Imate mogućnost da odredite šta ne sme da se koristi tokom kampanje“, rekao je Antonijević.\nOn, međutim, kritikuje to što oni koji prekrše zakon i koriste javne resurse prekršajno odgovaraju prema ovom predlogu, a preti im kazna od 100.000 do 150.000 dinara.\n„To nije visoka kazna jer može da utiče na četvorogodišnji život naših građana“, rekao je Antonijević.\n„Ako postoji sumnja u rad Agencije i onih koji vode državu, čini mi se da civilno društvo može da zauzme stav da je teško očekivati da će se u potpunosti poštovati zakon“, rekao je Antonijević.\n„Postoji prostor za amandmane, a nakon komentara evroparlamentaraca, koji pred sobom imaju dobre analize, biće dovoljno vremena i prostora da se građanima predstave najbolji zakoni i da vidimo izmene koje do sada nisu hteli da uvrste u predlog zakona“, zaključio je Antonijević.\nepIzborijavni resursiKampanjaMilan AntonijevićUslovi\nJavno izvinjenje šefa SPS u Kragujevcu zbog „Dražine ulice“


Njemački mediji: “Voz koji ne vozi nikuda” – Haber.ba\nNjemački mediji: “Voz koji ne vozi nikuda”\nNjemačka štampa danas se bavi i sukobom oko srbijanskog voza iz Beograda za Kosovsku Mitrovicu koji nije stigao na cilj, a komentatori uglavnom ocenjuju da je osnovni spor Beograda i Prištine daleko od rješenja.\nvoz - Tanjug\nU tekstu pod naslovom “Krhki Balkan”, list Frankfurter algemajne cajtung piše da su “ratničke reči koje su tokom vikenda izgovorene između Kosova i Srbije, bile pre svega pozorišna predstava”, prenosi “Deutsche Welle“…\n“Nije vjerovatno da će doći do nasilja između dvije zemlje, ali ovaj slučaj pokazuje koliko su krhki mir i stabilnost na Balkanu. Spor oko željezničke linije između Beograda i sjevernog Kosova gdje su naseljeni Srbi, nije lakrdija, već opasan simptom krize. Da se radilo o samo jednoj običnoj saobraćajnoj vezi, stvar bi bila riješena pragmatično kao što su riješene i mnoge druge tokom proteklih godina. Ali, Srbija je napravila provokaciju ispisivanjem parole ‘Kosovo je Srbija’ po vozu, a Kosovari su spremno prihvatili loptu”, dodaje list.\nZidojče cajtung je izvještaj naslovio “Voz koji ne vozi nikuda” po jednom od najpoznatijih nemačkih šlagera pjevača Kristijana Andersa, iz 1972. godine.\n“Nakon prekida od 18 godina, Srbija je htjela da u subotu počne željeznički saobraćaj sa Kosovom, propagandnim vozom u bojama srpske zastave. Nakon žestokih reakcija susjeda, srbijanski premijer Aleksandar Vučić je ipak naredio da se voz zaustavi pred samom granicom. On je optužio Prištinu da je poslala policijske snage na granicu da bi isprovocirala sukob. Voz sa natpisom ‘Kosovo je Srbija’ na više jezika, trebalo je da vozi do Kosovske Mitrovice”, piše minhenski dnevnik.\nIsti list je objavio i komentar pod naslovom “Srce sve manje i manje” u kome piše i ovo: “Da biste iz ljudi iskamčili ono najgore, morate im dati komšije. Da li neko toleriše glasnu muziku i gomile lišća, to često zavisi od toga da li je sam napravio buku i đubre ili oni dopiru iz susjedne stambene jedinice. Pri pogledu preko ograde, srce se smanjuje… Koliko god ova provokacija bila jeftina i koliko god apsurdno bilo insceniranje Srbije kao mirotvorca, ovaj voz nije bio samo lakrdija. On je bio podsjećanje na to da je mir u Evropi rezultat bolnih kompromisa. Saradnja Kosova i Srbije se bazira na obećanju da će oboje biti dio EU. A za aroganciju i kratkovidost, koje tu EU uništavaju iznutra, neće prvi platiti Faraži, Lepenove i Petrijeve u centru društva. Raspad će početi na obodima, tamo gdje EU još uvijek znači nadu”, piše Zidojče cajtung.\nBerlinski Tagescajtung piše da naravno da nije bio u pitanju “slobodan prevoz osoba između dvije zemlje” već “sračunata provokacija jer se pošlo od toga da kosovska vlada neće dopustiti tako nešto”.\n“Jaki čovjek Srbije, Aleksandar Vučić, kojeg je Evropska unija mnogo hvalila zbog mirnodopske politike, kao da želi da pokaže da umije i drukčije. Još i prije srbijanskog pravoslavnog voza, u Francuskoj je uhapšen bivši premijer Kosova Ramuš Haradinaj, na osnovu srpskog naloga za hapšenje, u kojem ga Beograd tereti za najstrašnije ratne zločine. Već i to je u Prištini shvaćeno kao teška provokacija”, navodi list.\n“Jedino logično objašnjenje srpske provokacije sa vozom jeste da Vučić hoće da izvrši pritisak na EU kako bi ona više izašla u susret Srbiji. Ali, to je i igranje vatrom sa srpskom manjinom na Kosovu i albanskom na jugu Srbije, koje bi lako moglo da se otme kontroli. Brisel bi za promjenu trebalo da pravovremeno reaguje i utiče na obje strane kako bi se situacija smirila. Inače će se naknadno svi opet čuditi kako je moglo da dođe do tako teške krize”, piše Tagescajtung.\n“Ova mala epizoda”, ukazuje magazin Fokus, “pokazuje koliko brzo sitnice mogu da se pretvore u ozbiljnu opasnost”.\n“Ona pokazuje još nešto: principijelne pozicije u kosovskom sukobu su i dalje nepremostive. I pored višegodišnjih posredničkih napora EU, i pored milijardi za finansijsku pomoć, i pored zaštitnih snaga KFOR koje predvodi NATO, i pored velike inostrane misije EULEX, Srbija hoće da povrati Kosovo koje se 2008. godine otcijepilo i sada ga priznaje više od 100 zemalja. Kompromisi koje predlaže Brisel, a ionako nisu sprovedeni u djelo, grebu samo po površini problema”, dodaje Fokus.\nTeme:Beograd, izdvojeno, komentari, Kosovo, Kosovska Mitrovica, njemački mediji, voz


POLITIKA Po povratku iz zvanične posjete SAD\nSvi su izrazili mišljenje da je sporazum sa Srbijom o priznanju Kosova neophodan, ali ne i pomjeranje granica ili razmjena teritorija, kaže kosovski premijer\nHaradinaj: Neće biti razmjene teritorije\n- Svi su izrazili mišljenje da je sporazum sa Srbijom o priznanju Kosova neophodan, ali ne i pomjeranje granica ili razmjena teritorija. Uvjeravam vas da nemate razloga za brigu, jer ideja o korekciji granica i razmjeni teritorija nije potekla od Sjedinjenih Američkih Država - istaknuo je kosovski premijer.\n- Naglasio sam da je neophodan pravno obavezujući sporazum, ali ne preko pomjeranja granica ili teritorijalne razmjene. Što se tiče transformacije Bezbjednosnih snaga Kosova u vojsku Kosova dobilo je blagoslov Amerike da se to uradi. Također, mogu dodati i to da neće biti odlaganja liberalizacije viznog režima na Kosovu - kazao je Haradinaj.\nRamuš Haradinaj Kosovo Hašim Tači


Mladi iz BiH uče o temeljnim principima EU – FENA-BIZ\nHome Vijesti Mladi iz BiH uče o temeljnim principima EU\nSARAJEVO, 16. maja (FENA) – U okviru projekta “Moje mjesto u Evropskoj uniji: izgradnja i promocija dijaloga o EU integracijama” kojeg realizira Uprava za vanjske poslove i dijasporu Rijaseta Islamske zajednice u BiH uz podršku Evropske unije, tokom aprila u šest bh. medresa, srednjih škola IZ, održana su predavanja i radionice koje imaju za cilj povećanje informisanosti mlade populacije kada je riječ o integracijama Bosne i Hercegovine u EU.\nU okviru projekta planirana je i glavna debata, javni natječaj, koji je u toku i otvoren za prijave, te studijsko putovanje u Brisel, saopćila je MINA.\nS mladima se tokom trajanja projekta kroz različite aktivnosti radi na upoznavanju s Evropskom unijom, njenim temeljnim principima i EU integracijama BiH, ali i pokazuje kompatibilnost između islamskih i vrijednosti koji se promoviraju u EU. Ideja projekata jeste borba protiv predrasuda kako su evropske vrijednosti nepomirljive s islamom, naročito islamom koji se baštini u BiH, promoviranje suživota s drugima, ukazivanje na činjenicu kako je evropsko naslijeđe također i islamsko te da islam nije nova i strana vjera Evropi.\nMladi kroz radionice iz pet oblasti: esej, debata, fotografija, video i umjetnost postaju svjesni mota Evropske unije “Ujedinjeni u različitosti”, a sve radionice imaju zajednički cilj: usvajanje i daljnju primjenu univerzalnih vrijednosti koje promiče Evropska unija.\n– Ova zemlja, kao i Evropa, pamti periode u kojima je bogatstvo njene različitosti instrumentalizirano za sukobe, ali pamti i daleko duži period jedinstva u različitostima. S višestoljetnom tradicijom pluralizma i interkulturalizma, Bosna je primjer harmonije i suživota različitih etničkih i vjerskih zajednica. Bosanski duh otvorenosti, zajedničkog života i uzajamnog uvažavanja koji je krasio i krasi ovu zemlju temelj je onoga što nazivamo evropskim vrijednostima. Ulaskom u Evropsku uniju, čemu Bosna i Hercegovina teži, građani ove zemlje ne počinju, već samo nastavljaju živjeti interkulturalizam, ujedinjeni u različitosti s drugim narodima – ističe se u saopćenju.\nProjekat je počeo u aprilu i trajat će pet mjeseci.


Konkurs za podnošenje incijativa – Podrška za mobilizaciju zajednice - Tempo Naxi radio\nKonkurs za podnošenje incijativa – Podrška za mobilizaciju zajednice\n24. августа 2021. 24. августа 2021. Zoran Nikolic\nNacionalna koalicija za decentralizaciju sa Grupom 484 i Fondacijom „Jelena Šantić”, uz finansijsku podršku Evropske unije, pruža podršku autentičnim lokalnim inicijativama koje će raditi na unapređenju svojih zajednica najviše u pogledu vladavine prava i kulturne raznolikosti.\n,,Nacionalna koalicija za decentralizaciju (NKD), sa Timočkim Omladinskim Centrom (TOC) kao pertnerom za istočnu Srbiju, Grupom 484 i Fondacijom „Jelena Šantić“ poziva autentične formalne i neformalne lokalne inicijative koje rade u svojim zajednicama u oblastima vladavine prava i kulturne raznolikosti da putem platforme promeni.rs, prijave svoje akcije u okviru konkursa ,,Podrška za mobilizaciju zajednice”, a koji se realizuje uz finansijsku podršku Delegacije EU u Srbiji. Partneri na projektu će podržati do 38 inicijativa u iznosu od 400 do 5.000 evra koje su usmerene na konretne potrebe građana u svojim zajednicama u oblasti vladavine prava i kulturne raznolikosti. Kroz oblast vladavine prava, projekat podržava lokalne akcije koje su usmerene na promovisanje vladavine zakona i razvijanje demokratije. Kroz konkurs se takođe podržavaju i lokalne akcije koje su smerene na polje kulturne raznolikosti. Podrška lokalnim inicijativama kroz ovaj projekat usmerena je na razvoj i odbranu četiri tipa resursa u zajednici.\nprirodne resurse (reka, planina, šuma, voda, vazduh…)\nkulturnu baštinu i nasleđe (materijalna i nematerijalna kulturna baština).\nCilj projekta je da se osnaži proaktivnost zajednice i da se podrže autentične lokalne inicijative koje dolaze iz potreba građana i građanki iz različitih lokalnih zajednica u svim regionima Srbije. Više informacija o uslovima, realizaciji i kriterijuma konkursa možete pronaću na ovom linku.\nProjekat ,,Lokalni poziv za EU” koji realizuje Nacionalna koalicija za decentralizaciju sa partnerima Grupom 484 i Fondacijom Jelena Šantić, osnažuje lokalne inicijative za doprinos procesima pridruženja EU, stvarajući decentralizovano drustvo koje neguje kulturnu različitost i participatornu demokratiju. Ovaj projekat finansira Evropska unija“, objavio je Timočki Omladinski Centar\nTri sela i tri ulice u Zaječaru privremeno bez struje\nOpština Negotin dobila 120 novih kontejnera


DZVM: PROTIV NOVIH “TRADICIONALNIH” SIMBOLA VOJVODINE\nDemokratska zajednica vojvođanskih Mađara (DZVM) će glasati protiv Predloga pokrajinske skupštinske odluke o izgledu i korišćenju simbola i tradicionalnih simbola Autonomne Pokrajine Vojvodine, navodi se u saopštenju za javnost ove stranke, a povodom sutrašnjeg zasedanja pokrajinskog parlamenta.\n“Demokratska zajednica vojvođanskih Mađara (DZVM) ne može da podrži odluku o simbolima koji su nastali kao proizvod neprincipijelnih političkih dogovora i fabrikovanjem istorijskih podataka”, a za DZVM je “neprihvatljiva i politička poruka ovih simbola koja se svodi na to da je teritorija današnje Vojvodine uvek bila svesrpska, čime se ostali autohtoni narodi koji tu žive automatski svrstavaju u kategoriju ‘ostalih'”.\nParalelno korišćenje sadašnjih i tzv. “tradicionalnih” simbola je “jedno nametnuto rešenje koje u sebi ne sadrži previše zdravorazumske logike”, navodi se dalje u saopštenju, budući da su i sadašnji simboli Vojvodine mogli da se koriste samo sa istaknutim državnim obeležjima Republike Srbije, a sada će se pored sadašnjih simbola Vojvodine istovremeno koriste “dve identične zastave R Srbije i dva skoro identična grba”.\nTakođe, “sprovođenje ove odluke će lokalnim samoupravama i drugim institucijama na teritoriji AP Vojvodine nametnuti ogromne troškove nabavke zastava, promene pečata i ostalih obeležaja u vremenu kada se od istih zahteva rigorozna štednja i otpuštanje zaposlenih”, smatraju u DZVM-u.\nNa kraju, u saopštenju koje potpisuje pokrajinski poslanik Aron Čonka (Csonka Áron), najoštrije se osuđuje stav subotičke mađarske manjinske stranke povodom podrške spornim simbolima, koja “svojim postupkom ponovo dokazuje da se ne rukovodi interesima zajednice koju navodno zastupa i da je zbog učešća u vlasti na sve spremna”.


Obnavljaće se prvo putevi pa kuće - Gradjevinarstvo.rs\n29.05.2014. | Dnevnik\n- Da bi neophodna pomoć posle katastrofalnih poplava stigla u svako poplavama ugroženo mesto, država prvo mora da osposobi komunalnu i saobraćajnu infrastrukturu – upozorio je premijer Aleksandar Vučić.\nKoliko je puteva u Srbiji oštećeno ili potpuno uništeno još se ne zna tačno, ali prvi podaci ukazuju na to da će čak 3.000 kilometara saobraćajnica morati da se obnovi jer, osim interventne pomoći, dopremaće se i građevinski materijal za obnovu kuća. Takođe, na listi je i 38 deonica pruga i 250 mostova!\nPutari su već prvih dana izašli na teren da bi bar privremeno osposobili puteve za saobraćaj. Direktor „Vojvodinaputa“ Marko Cigić izjavio je za „Dnevnik“ da novosadsko preduzeće „Vojvodinaput-Bačka put“ i „Srem put“ iz Rume danonoćno dežuraju na Fruškoj gori na putu Novi Sad-Ruma na deonici kod Venca, gde su do sada sanirani klizište i odroni, ali to je samo privremenog karaktera da bi se pustio saobraćaj manjeg opterećenja, a teretni još nije krenuo. To znači da dežurne ekipe budno motre na teren da se klizište ne bi obrušilo i sledi detaljna sanacija.\nIsta je situacija i na drugim poplavama ugroženim saobraćajnicama: putari su angažovani, shodno deonicama za koje su zaduženi, pa lokalna preduzeća kontrolišu lokalne puteve koji su najviše oštećeni, a firme koje održavaju državne puteve, brinu o njima.\nStručnjaci kažu da se najpre moraju obnoviti magistralni putevi na prioritetnih 400 do 500 kilometara da bi do ugroženih područja mogla stići pomoć. Nije u pitanju samo solidarna pomoć koja se ovih dana šalje u poplavljena područja već su saobraćajnice neophodne i za dopremu građevinskog materijala za obnovu porušenih i oštećenih kuća, zbog čega je popravka puteva zadatak broj jedan.\nNajopterećenije su saobraćajnice u Drinskom slivu jer su ih znatan deo razorila klizišta.\nSlede pravci ka Obrenovcu, Ubu, koji su neophodni za transport, a treba da se obnove i Moravska i deo putne infrastrukture na Đerdapskoj i Ibarskoj magistrali. Zbog lošeg održavanja u poslednjih nekoliko godina, saobraćajnice su i mimo poplava bile u veoma lošem stanju, tako da će sada trebati mnogo i novca i truda da se dovedu u stanje koje garantuje bezbednost saobraćaja. Po ranijim računicama, za održavanje puteva prvog i drugog reda godišnje je potrebno najmanje 224 miliona evra, a ako planiramo i rekonstrukciju putne mreže u Srbiji, optimalni buyet trebalo bi da bude oko 400 do 450 miliona evra godišnje. Kako se u održavanje ulagalo upola manje – a tako je dugi niz godina – više od 70 odsto putne mreže je u lošem stanju, a poplave su je dotukle.


Mihajlović: Devojčice i žene manje bezbedne u javnom prostoru - N1\nVesti Autor:Beta23. feb. 202211:543 komentara\nPredsednica Koordinacionog tela za rodnu ravnopravnost Zorana Mihajlović izjavila je da je pokrenut projekat "Sigurnost žena i devojčica u javnom prostoru", koji bi, prema njenim rečima, trebalo da poveća njihovu bezbednost, ali i da sruši stereotipe i stvori jednake mogućnosti za sve.\nKako se navodi u saopštenju Koordinacionog tela, Mihajlović je na predstavljanju tog projekta u Beogradu rekla da se o sigurnosti žena i devojčica malo govori, kao i da su one izložene nasilju i manje bezbedne u javnom prostoru.\n„U Pančevu svaka šesta žena ne ide noću sama, u Zemunu svaka četvrta žena nosi suzavac da bi se osećala bezbednije. To je stvarnost koju živimo u svakom delu Srbije, bilo da je dan ili noć, autobus ili taksi ili pešačenje“, rekla je Mihajlović.\nIstakla je da će taj projekat način da dobiju egzaktne podatke, da znaju gde se i šta dešava, na osnovu čega će donositi određene odluke i podsetila da je u saradnji sa Ministarstvom za ljudska i manjinska prava i društveni dijalog unapređen zakonodavni okvir kao baza za sve naredne aktivnosti.\nMinistarka za ljudska i manjinska prava i društveni dijalog Gordana Čomić izjavila je da će rezultati tog projekta i dobijeni podaci biti korišćeni u pripremi strategije za ljudska prava, kao i realizaciji postojećih strateških dokumenata, za predloge i aktivnosti zasnovane na tim podacima.\n"Da imamo argumentovane činjenice da dokažemo koliko je zao i nepotreban odnos prema ženama u javnom prostoru. To je u suprotnosti sa ljudskim pravima i osvojenim slobodama za žene i muškarce. Da menjamo prirodu moći - od moći nad nekim do moći za nešto", kazala je Čomić.\nMinistarka za rad, zapošljavanje, boračka i socijalna pitanja Darija Kisić Tepavčević ocenila je da ne postoji tačka na zemljinoj kugli gde je dostignuta rodna ravnopravnost.\n"Nije samo fizičko nasilje - nasilje, većina nas je bila izložena nekom obliku. Moramo da radimo na povećanju svesti žena, da se osećaju sigurno i da je država uz njih, da imaju kome da se obrate. Ovaj projekat obuhvata i grantove za sedam ustanova za zaštitu žrtava nasilja", istakla je Kisić Tepavčević.\nŠefica kancelarije UN Women u Srbiji Milana Rikanović izjavila je da statistike govore da je dom najmanje bezbedno mesto za ženu, a javni prostor i nasilje nad ženama koje se tu odvija pomalo zanemarujemo, iako je i te kako prisutno.